tripathysagar/odia_wiki huggingface dataset:
ବୁଦ୍ଧ ଜୀବନ ଚରିତ ଖୋଦିତ ହାତୀଦାନ୍ତ ' ନୂଆ ଦିଲ୍ଲୀସ୍ଥିତ ନ୍ୟାସନାଲ ମ୍ୟୁଜିଅମ ଡେକୋରେଟିଭ ଆର୍ଟସ ଗ୍ୟାଲେରିରେ ପ୍ରଦର୍ଶିତ ହେଉଥିବା ଏକ ସୂକ୍ଷ୍ମ କୋଟିକମ ଖୋଦିତ ହାତୀଦାନ୍ତ । ଦାନ୍ତଟି ସଂଗ୍ରହାଳୟକୁ ଦାନ କରାଯାଇଥିଲା । ୫ ଫୁଟ ଲମ୍ବର ଏହି ଦାନ୍ତଟି ବୁଦ୍ଧଙ୍କ ଜୀବନର ୪୩ଟି ଘଟଣା ପ୍ରଦର୍ଶିତ ହୋଇଛି ଯାହା ଦିଲ୍ଲୀ ଅଞ୍ଚଳର କାରିଗରଙ୍କଦ୍ୱାରା ୨୦ଶ ଶତାବ୍ଦୀରେ ଗଢ଼ାଯାଇଥିବା ଅନୁମିତ । ବିବରଣୀ ୧୮ଶ ଓ ୧୯ଶ ଶତକରେ ଭାରତରେ ସମ୍ପୂର୍ଣ୍ଣ ହାତୀଦାନ୍ତ ଖୋଦନ ବର୍ମାକୁ ବାଦ ଦେଲେ ବିଶେଷ କରି ଦିଲ୍ଲୀ ଅଞ୍ଚଳରେ ଜଣାଶୁଣା ଥିଲା । ଆଫ୍ରିକୀୟ ହାତୀଦାନ୍ତରେ ତିଆରି ସମାନ ଧରଣର ହାତୀଦାନ୍ତ କାମ କଙ୍ଗୋର ଅଇଭରି କୋଷ୍ଟରେ ଏବଂ ବେନିନ ଦେଖିବାକୁ ମିଳିଥାଏ । ହାତୀଦାନ୍ତର କାମ ଭାରତରେ ଖୁବ ପୁରୁଣା ଏହାର ଆଧାର କାଳିଦାସଙ୍କ ମେଘଦୂତରେ ଦେଖିବାକୁ ମିଳିଥାଏ । ଭାରତ ଭୂଖଣ୍ଡରୁ ମିଳିଥିବା ସର୍ବପୁରାତନ ହାତୀଦାନ୍ତ କାମ ତକ୍ଷଶିଳାଠାରୁ ମିଳିଥିବା ଏକ ୨ୟ ଶତାବ୍ଦୀର ପାନିଆ । ରାଜକୀୟ ପୃଷ୍ଠପୋଷକତା ମିଳୁଥିବାରୁ ହାତୀଦାନ୍ତ କାମ ଆସାମ ଓ ମହୀଶୁରରେ ଉନ୍ନତିର ଶିଖରରେ ପହଞ୍ଚିଥିଲା । ଏହି ହାତୀଦାନ୍ତରେ ବୁଦ୍ଧଙ୍କ ଜୀବନଚରିତ ୪୩ଟି ମଣ୍ଡଳରେ ଚିତ୍ରିତ ହୋଇଛି ଯେଉଁଥିରୁ ପ୍ରଥମ ୨୫ଟି ବୁଦ୍ଧଙ୍କ ଜନ୍ମରୁ ତାଙ୍କ ନିର୍ବାଣ ଯାଏ ଘଟିଥିବା ଘଟଣା ଓ ତା ' ପରର ୧୮ଟି ତାଙ୍କର ନିର୍ବାଣରୁ ମହାନିର୍ବାଣ ଯାଏ ଘଟିଥିବା ଘଟଣା ବଖଣାଯାଇଛି । ସମାନ ଧରଣର କାହାଣୀ ଚିତ୍ରଣ ପ୍ରତିମା ଓ ଛବିରେ ମଧ୍ୟ ଦେଖିବାକୁ ମିଳିଥାଏ । ତେବେ ଏହି ହାଟିଦାନ୍ତ କାମରେ ବୁଦ୍ଧଙ୍କ ଜୀବନର କେତେକ ନୂଆ କାହାଣୀ ଦେଖିବାକୁ ମିଳିଥାଏ, ଯଥା ଏକ ଚଢ଼େଇ ସାଙ୍ଗରେ ସିଦ୍ଧାର୍ଥଙ୍କ ଲଢ଼େଇ, ତାଙ୍କର ପଶିବଳିକୁ ବିରୋଧ, ଓ ମରଣ ସମ୍ବନ୍ଧରେ ଶିକ୍ଷା । ହାତୀଦାନ୍ତଟି ଉପର ଆଡ଼କୁ ଗୋଜିଆ ହୋଇଯାଏ, ଯେଉଁଥିରେ ତିନୋଟି ବିଦିତ ମୁଦ୍ରା  "ଭୂମିସ୍ପର୍ଶ ମୁଦ୍ରା" ,  "ଅଭୟମୁଦ୍ରା"  ଏବଂ  "ଧର୍ମଚକ୍ରପ୍ରଭାତନ ମୁଦ୍ରା"  ଗୋଲାକାରରେ ଖୋଦିତ । ଏସବୁ ଫୁଲ-ଲଟା ଆଦି ସୂକ୍ଷ୍ମ କୋଟିକମ ହୋଇଛି ।
ଯୋବ୍ରା ଆନିକଟ କଟକରେ ଅବସ୍ତିତ । ମହାନଦୀରେ ପ୍ରଥମ ଆନିକଟ ଯୋବ୍ରାରେ ନିର୍ମାଣ କରିଥିଲେ ଇଂରେଜ ସରକାର ୧୮୬୬ ମସିହାରେ। କଟକ, ଯାଜପୁର, କେନ୍ଦ୍ରାପଡ଼ା ଏବଂ ଜଗତସିଂପୁର ଜିଲ୍ଲାର ଚାଷ ଜମିକୁ କେନାଲ ଦେଇ ସୁବିଧାରେ ଜଳ ଯୋଗାଣର ସୁଯୋଗ ସୃଷ୍ଟି କରିଥିଲା ଏହି ଆନିକଟ। ଏହାଛଡ଼ା ନୌବାଣିଜ୍ୟ ସୁବିଧା ପାଇଁ ବର୍ଷ ତମାମ ମହାନଦୀ ଜଳ ପ୍ରବାହକୁ ଅବ୍ୟାହତ ରଖିବାରେ ଏହା ସହାୟକ ହେଉଥିଲା। ସମୟ ବଦଳିବା ସହ ସ୍ଥଳ ପଥରେ ପରିବହନ ସୁବିଧା ଅଧିକ ସହଜ ଓ ସୁଲ୍ଲଭ ହୋଇପାରିଛି।
ଶ୍ରୀ ନାଗ ସାଇ ମନ୍ଦିର ଏକ ହିନ୍ଦୁ ମନ୍ଦିର ଯାହା ଭାରତର ତାମିଲନାଡୁ ପ୍ରଦେଶରେ ଥିବା କୋଏମ୍ବାଟୁର ସହରରେ ଅବସ୍ଥିତ ଓ ଶିରିଡ଼ି ସାଇ ବାବାଙ୍କୁ ସମର୍ପିତ ହୋଇଛି । ଇତିହାସ ୧୯୩୯ ଖ୍ରୀଷ୍ଟାବ୍ଦରେ ନରସିଂହ ସ୍ୱାମୀଜି, ଶ୍ରୀ ସି ବରଦାରାଜ ଆୟାଃ, ଶ୍ରୀ ଏଭିକେ ଚାରୋ ସନ ୧୯୩୯ରେ କୋଏମ୍ବାଟୁର ସାଇ ଆନ୍ଦୋଳନ ଆରମ୍ଭ କରିଥିଲେ । ଭକ୍ତଙ୍କର ଦର୍ଶନ ନିମନ୍ତେ ଶ୍ରୀ ସାଇବାବା ମଠ ଅନୁଷ୍ଠାନ ଅବସ୍ଥିତ । ଏହି ମନ୍ଦିରର ରକ୍ଷଣାବେକ୍ଷଣ ନିମନ୍ତେ ଶ୍ରୀ ଏଭିକେ ଚାରିଙ୍କୁ ସ୍ୱାମୀ ନିଯୁକ୍ତ କରିଥିଲେ । ୧୯୪୨ ମସିହାରେ ସି ବରଦାରାଜା ଆୟାଃ ଏହି ମନ୍ଦିର ନିମନ୍ତେ ଏକ ଏକର ଜାଗା ଦାନ କରିଥିଲେ ଯେଉଁଠାରେ ଏକ ଚାଳ କୁଡ଼ିଆ ଘର ତିଆରି କରି ଶ୍ରୀ ସାଇବାବା ମିସନ ଗୃହ ତିଆରି ହେଲା ଓ ପରବର୍ତ୍ତୀ ସମୟରେ ଏହାର ଶ୍ରୀ ସାଇ ବାବା ମାଡାମ ନାମକରଣ ହୋଇଥିଲା । ସେଠାରେ ସାଇ କୋଏମ୍ବାଟୁରର ଭକ୍ତମାନେ ଗୁରୁବାର ଓ ରବିବାର ଦିନ ଏକତ୍ରିତ ହୋଇ ସାଇ ଭଜନ କରୁଥିଲେ । ଫେବୃୟାରୀ ୧୯୬୧ ତାରିଖ ଦିନ ଶିରିଡ଼ି ସାଇ ବାବାଙ୍କର ଏକ ଶଙ୍ଖ ମର୍ମରରେ ନିର୍ମିତ ବିଗ୍ରହ  ସତ୍ୟ ସାଇ ବାବା  ସ୍ଥାପନ କରିଥିଲେ । ସତ୍ୟ ସାଇ ବାବା ପ୍ରଥମ ଥର ନିମନ୍ତେ ଶିରିଡ଼ି ସାଇ ବାବାଙ୍କର ବିଗ୍ରହ ଉନ୍ମୋଚନ କରିଥିଲେ । ନାଗ ସାଇ ମନ୍ଦିର ନାମକରଣ ପଛରେ ଏକ କାହାଣୀ ଥିବା ଶିରିଡ଼ି ସାଇ ଭକ୍ତମାନେ କହନ୍ତି । ଫୁଲ ବଗିଚାରୁ ଏକ ନାଗ ସାପ ବାହାରି ଆସି ସାଇଙ୍କର ଦର୍ଶନ କରେ ଓ ପ୍ରବଚନ ଶୁଣେ । ନାଗ ଆଗମନ କୋଏମ୍ବାଟୁରର ଶିରିଡ଼ି ସାଇଙ୍କର ଶ୍ରୀ ନାଗ ସାଇ: ଏକ ଚମତ୍କାର ଘଟଣା ୧୯୪୩ ମସିହାର ଜାନୁଆରୀ ୭ ତାରିଖ ଘଟିଥିଲା । ଏକ କ୍ଷୁଦ୍ର ଆକାର କିନ୍ତୁ ବଡ଼ ଫଣା ବିଶିଷ୍ଠ ନାଗ ସାପ ବାବାଙ୍କର ଚିତ୍ର ସାମନାକୁ ଆସିଲା ଯାହାର ଫଣାରେ ତ୍ରିଶୂଳ, ଶଙ୍ଖ ଓ ଚକ୍ର ଚିହ୍ନ ଥିଲା ଓ ବାଦ୍ୟର ତାଳ ଅନୁସାରେ ଖେଳୁଥିଲା । ତାହା ଉପରେ ଆଲୋକ ଓ ଆରତିର କୌଣସି ପ୍ରଭାବ ପଡ଼ୁନଥିଲା । ଲୋକମାନେ ଭୟଭୀତ ହେଉନଥିଲେ । ବାବାଙ୍କର ଭକ୍ତମାନେ ଚାଙ୍ଗୁଡ଼ି ଚାଙ୍ଗୁଡ଼ି ପୁଷ୍ପ ବର୍ଷଣ ତା  ଉପରେ କରିଥିଲେ । ଏହି ଫୁଲ ଗଦା ଭିତରେ ବୁଡ଼ି ରହିଥିଲେ ମଧ୍ୟ ନାଗ ହଲଚଲ ହେଉନଥିଲା । ନାଗ ଆବିର୍ଭାବର ଦ୍ୱିତୀୟ ଦିନ ସେହି ନାଗାର ଫୋଟୋ ଉଠେଇବାକୁ ଜଣେ ଫୋଟୋଗ୍ରାଫର ଆସିଥିଲେ କିନ୍ତୁ ଫୁଲ ଗଦା ଭିତରେ ସେ ଲୁଚିଯାଇଥିଲା । ସେହି ଫୁଲ ଗଦାକୁ ବାହାର କରିବାକୁ କାହାର ସାହସ ନଥିଲା । ଏଥି ନିମନ୍ତେ ପ୍ରାର୍ଥନା କରିବା ବ୍ୟତୀତ ଅନ୍ୟ କୌଣସି ଉପାୟ ନଥିଲା । ଏହା ପରେ ସେହି ଫୁଲ ଗଦାରୁ ନାଗ ବାହାରି ଆସିଲା ଓ ଲାଗିଲା ଯେମିତି ସମସ୍ତଙ୍କ ପ୍ରାର୍ଥନାର ଉତ୍ତର ଦେବା ପାଇଁ ଫୋଟୋଗ୍ରାଫର ନିମନ୍ତେ ଆସିଛି । ଏହା ପରେ ସେମାନଙ୍କର ନିୟମିତ କାମ କରିବାକୁ ସକ୍ଷମ କରିବା ନିମନ୍ତେ ସେଠାରୁ ଚାଲିଯିବାକୁ ସମସ୍ତେ ଭକ୍ତି ସହକାରେ ନାଗକୁ ପ୍ରାର୍ଥନା କରିଥିଲେ ଓ ସେମାନଙ୍କର ଡାକ ଶୁଣି ନାଗ ଧୀରେ ଧୀରେ ବାହାରି ଆସି ସାଇ ବାବାଙ୍କ ଛବି ଚାରିପାଖରେ ବୁଲିବା ପରେ ଏକ ବୁଦା ଭିତରେ ଥିବା ଉଇ ହୁଙ୍କା ଭିତରକୁ ଚାଲିଗଲା । ଏହି ଖବର  ଶ୍ରୀ ସାଇ ସତଚରିତ ତାମିଲ ଅଧ୍ୟାୟ ୩୫ ରେ ଛପା ଯାଇଥିଲା । ସେହି ଦିନଠାରୁ କୋଏମ୍ବାଟୁରର ସାଇ ଭକ୍ତମାନେ ସେହି ସ୍ଥାନକୁ ପବିତ୍ର ଭୂମି ରୂପରେ ମାନିଲେ ଓ ତାଙ୍କୁ  ଶ୍ରୀ ନାଗ ସାଇ  ନାମରେ ପୂଜା କଲେ । ସେଠାରେ ୨୬ ଫେବୃଆରୀ ୧୯୬୧ ତାରିଖ ଦିନ ଏକ ଶଙ୍ଖ ମର୍ମର ବିଗ୍ରହ ସ୍ଥାପନ କରିଥିଲେ । ସ୍ୱର୍ଣ୍ଣିମ ରଥ ଏହି ମନ୍ଦିରରେ ସାଇ ବାବାଙ୍କର ଏକ ସ୍ୱର୍ଣ୍ଣିମ ରଥ ଉପରେ ସ୍ୱର୍ଣ୍ଣିମ ବିଗ୍ରହ ଅଛି ଯାହା ଜାନୁଆରୀ ୬ ତାରିଖ ୨୦୦୭ ମସିହାରେ ସ୍ଥାପିତ ହୋଇଥିଲା । ସପ୍ତାହରେ ଥରେ ଗୁରୁବାର ଦିନ ରାତି ୮:୦୦ ସମୟରେ ସେହି ରଥ ପରିକ୍ରମା କରେ । ଧୁନି ଶିରିଡ଼ିରୁ ପବିତ୍ର ଧୁନି ଶିଖା ଆଣି ରଖାଯାଇଛି । ଏହି ଧୁନିର ବିଭୁତି ଭକ୍ତଙ୍କୁ ପ୍ରସାଦ ଭାବରେ ଦିଆଯାଏ ଯାହାର ସମସ୍ତ ରୋଗ ଉପଶମ କରିବାର ଶକ୍ତି ରହିଛି ।
ଝାବୁଆ ରାଜ୍ୟ ବ୍ରିଟିଶ ଶାସନକାଳରେ ଏକ ରାଜକୀୟ ରାଜ୍ୟ ଥିଲା । ଏହାର ରାଜଧାନୀ ଝାବୁଆ ସହରରେ ଥିଲା ।ଏହି ରାଜ୍ୟର ଅଧିକାଂଶ ଅଞ୍ଚଳରେ ଭିଲ ଜନଜାତିର ଲୋକ ବସବାସ କରୁଥିଲେ । ଉମରକୋଟ ଏହି ରାଜ୍ୟର ଏକ ଉପରାଜ୍ୟ ଅଞ୍ଚଳ ଥିଲା । ଇତିହାସ ମର୍ବାରର ରାଓ ଯୋଧାଙ୍କ ପଞ୍ଚମ ସନ୍ତାନ ରାଓ ଭିରଜି ଏହି ରାଜା ପରିବାର ପ୍ରଥମ ରାଜା ଥିଲେ ।ତାଙ୍କର ବଂଶଜ କଂବରକେଶୋ ଦାସ ବା କିଷାନ ଦାସ 1584 ମସିହାରେ ଝବୁଆ ରାଜୟାର ସ୍ଥାପନ କରିଥିଲେ । ଦିଲ୍ଲୀର ମୋଗଲ ସମ୍ରାଟ ଜାହାଙ୍ଗୀର ତାଙ୍କୁ ବେଙ୍ଗଲ ଯୁଦ୍ଧରେ ସାହାଯ୍ୟ କରିଥିବାରୁ ଓ ଭିଲ ଜନଜାତିର ମୁଖ୍ୟଙ୍କୁ ଦଣ୍ଡ ଦେଇଥ୍ଯିବାରୁ ପୁରସ୍କାର ସ୍ୱରୂପ ତାଙ୍କୁ ଏହି ରାଜ୍ୟର ରାଜା ଉପାଧି ଦେଇଥିଲେ । ସେ ରାଠୋର ବଂଶୀୟ ରାଜପୁତ ଥିଲେ । ବ୍ରିଟିଶ ରାଜୁତି କାଳରେ ଝାବୁଆ ଭୋପାୱାର ଏଜେନ୍ସି ଅଧୀନରେ ରହିଥିଲା । ପରେ 1927 ମସିହାରେ ତାହା ମଳବା ଏଜେନ୍ସି ଅଧୀନକୁ ଗଲା । ଝାବୁଆ 1947 ମସିହାରେ ଭାରତୀୟ ରାଜ୍ୟ ସଂଘରେ ସମ୍ମିଳିତ ହେଇ ମଧ୍ୟ ଭାରତରେ ରହିବା ପରେ 1956 ମସିହାରେ ମଧ୍ୟପ୍ରଦେଶରେ ମିଶିଥିଲା । ଶାସକଗଣ ଝାବୁଆର ଶାସକ ମାନଙ୍କୁ ରାଜା କୁହାଯାଇ ସେମାନେ ବ୍ରିଟିଶ ମାନଙ୍କଦ୍ୱାରା 11 -ତୋପ ସମ୍ମାନର ଅଧିକାର ପ୍ରାପ୍ତ ହେଇଥିଲେ ।
କନକ ଦୂର୍ଗା ମନ୍ଦିର , ଭାରତୀୟ ରାଜ୍ୟ ଆନ୍ଧ୍ରପ୍ରଦେଶର ବିଜୟୱାଡାଠାରେ ଅବସ୍ଥିତ ଏକ ପ୍ରସିଦ୍ଧ ହିନ୍ଦୁ ମନ୍ଦିର । ଏହି ମନ୍ଦିର କ୍ରୀଷ୍ଣା ନଦୀ ଟିରରେ ଥିବା ଇନ୍ଦ୍ରକେଳାଦ୍ରି ପାହାଡ ଉପରେ ରହିଛି । କାଳିକା ପୁରାଣ , ଦୁର୍ଗ ସପ୍ତଷ୍ଠୀ ଓ ଅନ୍ଯାନ୍ଯ ବୈଦିକ ସାହିତ୍ୟରେ ଇନ୍ଦ୍ରକେଳାଦ୍ରିସ୍ଥିତ କନକ ଦୁର୍ଗ ମନ୍ଦିର ବିଷୟରେ ଉଲ୍ଲେଖ ରହିଛି । ଏଥିରେ ଆରାଧ୍ୟା ଦେବୀଙ୍କୁ ତୃତୀୟ କଳ୍ପରେ ସ୍ୱୟଂଭୂ  ( ନିଜେ ଉତ୍ଥିତ ହୋଇଥିବା ) ହେଇଥିବା ଉଲ୍ଲେଖ ରହିଛି  । ଦେବୀ କିମ୍ବଦନ୍ତୀ କିମ୍ବଦନ୍ତୀ କହେ , ବିଜୟୱାଡା ଅଞ୍ଚଳ ଏକଦା କଙ୍କରିତ ଅଞ୍ଚଳ ଥିଲା । ଏଠି ଯୋଗୁଁ କ୍ରୀଷ୍ଣା ନଦୀ ଏଠାରେ ପ୍ରବାହିତ ହେଇ ପାରୁନଥିଲା । ଏଠି ପାଇଁ ଏଠାରେ କୃଷି ବା ବସବାସ ସମ୍ଭବ ନଥିଲା । ଭଗବାନ ଶିବଙ୍କୁ ଆରାଧନା ପରେ ଶିବ ପାହାଡ ମଧ୍ୟରେ ଏକ ଟନେଲ ବା ବେଜ୍ଜାମ ନିର୍ମାଣ କରିଦେଲେ । ଏଥିପାଇଁ ଏ ସ୍ଥାନର ନାମ ବେଜୱାଡା ହେଇ ପରେ ବିଜୟୱାଡାହେଇଥିଲା । ଯାତାୟତ ଏହି ସ୍ଥଳ ବିଜୟୱାଡା ସହରର କେନ୍ଦ୍ର ସ୍ଥଳୀରେ ରହିଥିବାରୁ ରାସ୍ତା ଓ ରେଳପଥ ଯୋଗେ ପହଞ୍ଚିବାର ପର୍ଯ୍ୟାପ୍ତ ସୁବିଧା ରହିଛି । ବିଜୟବାଦ ବିମାନ ପଥରେ ମଧ୍ୟ ମୁଖ୍ୟ ସ୍ଥାନମାନଙ୍କ ସହ ସଂଯୁକ୍ତ । ଦଶହରା ଏଠାରେ ଦଶହରା ବଡ଼ ଉଲ୍ଲାସର ସହ ପାଳିତ ହେଇଥାଏ । ଦଶହରାର ଦଶ ଦିନ ବିଭିନ୍ନ ଦେବୀଙ୍କ ନାମରେ ଆରାଧନା ହେଇଥାଏ ।
ବିଭୁତି ଭୁଷଣ ମିଶ୍ରଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ନଳ ଦମୟନ୍ତୀ ୧୯୮୬ ମସିହାରେ ମୁକ୍ତିଲାଭ କରିଥିଲା ।
ଶ୍ରୀ କ୍ୟାମ୍ପ ହନୁମାନ ମନ୍ଦିର ଭାରତରେ ଥିବା ବିରାଟ ହନୁମାନ ମନ୍ଦିରମାନଙ୍କ ମଧ୍ୟରୁ ଅନ୍ୟତମ । ଭାରତର ଗୁଜରାଟ ପ୍ରଦେଶର ସାହିନବାଗ ଅଞ୍ଚଳରେ ଥିବା ଅହମଦାବାଦ କାଣ୍ଟନମେଣ୍ଟରେ ଏହି ମନ୍ଦିର ଅବସ୍ଥିତ । ଶ୍ରୀମତୀ ଲଳିତାବେନ ଦାବେ ଓ ଶ୍ରୀମତୀ ଶିବଗଙ୍ଗାବେନ ତ୍ରିବେଦୀ ଏହି ମନ୍ଦିରର ମାଲିକାଣୀ ଥିଲେ । ମନ୍ଦିରର ସେବା ପୂଜା କରିବାକୁ ୧୯୨୦ ମସିହାରୁ ଶ୍ରୀ ଗଜାନନ୍ଦ ନିଯୁକ୍ତ ହୋଇଥିଲେ । ୧୯୫୨ ମସିହାରେ ମନ୍ଦିରର ମୂଳ ମାଲିକାଣୀମାନେ ଏହାର ପରିଚାଳନା ଭାର ଶ୍ରୀ ହନୁମାନଜୀ ମନ୍ଦିର କ୍ୟାମ୍ପ ଟ୍ରଷ୍ଟ, ଅହମଦାବାଦକୁ ଅର୍ପଣ କରିଦେଲେ । ସେହି ସମୟରୁ ଏ୧୪୨୭ ନାମରେ ରେଜିଷ୍ଟିଭୁକ୍ତ ହୋଇଥିବା ଶ୍ରୀ ହନୁମାନଜୀ ମନ୍ଦିର କ୍ୟାମ୍ପ ଟ୍ରଷ୍ଟ ଏହାର ମାଲିକ ଓ ପରିଚାଳକ ଭାବରେ କାର୍ଯ୍ୟ କରୁଛନ୍ତି । ସେଠାରେ ୭ ଜଣ ଟ୍ରଷ୍ଟି ସଭ୍ୟ କାମ କରନ୍ତି । ଅତୁଲଭାଇ, ହେମନ୍ତଭାଇ ବ୍ୟାସ, ଶ୍ରୀମତୀ ଶୋଭନାବେନ ତ୍ରିବେଦୀ ସହିତ ପାର୍ଥିବକୁମାର ଅଧ୍ୟାରୂ ପ୍ରମୁଖ ଟ୍ରଷ୍ଟୀ ଓ ଅରୁଣଭାଇ ଶାହ ଉପପ୍ରମୁଖ ଟ୍ରଷ୍ଟୀ ଥିଲେ । ଓକିଲ ସୁଧୀର ନାନାବତୀ ଏହାର ଓକିଲ ତଥା ଟ୍ରଷ୍ଟୀ ଅଛନ୍ତି ଓ ଲୋଚେନ ଖରୱାଲ ମଧ୍ୟ ଟ୍ରଷ୍ଟୀ ଅଟନ୍ତି । ଭାରତର ପ୍ରଧାନମନ୍ତ୍ରୀ ଅଟଳ ବିହାରୀ ବାଜପେୟୀ ଓ ଇନ୍ଦିରା ଗାନ୍ଧୀ ଏହି ମନ୍ଦିର ପରିଦର୍ଶନ କରିଥିଲେ । ଇତିହାସ କିଷ୍କିନ୍ଧ୍ୟାରୁ ଆସିଥିବା ମର୍କଟ ସେନାର ଅଧିପତି ଥିଲେ ମହାଜ୍ଞାନୀ ହନୁମାନ ଯିଏ ରାବଣକୁ ମାରି ସୀତାଙ୍କୁ ଉଦ୍ଧାର କରିବାରେ ରାମଙ୍କ ସହାୟତା କରିଥିଲେ । ତାଙ୍କର ଅଗାଧ ଜ୍ଞାନ ଓ ନମ୍ରତା ଯୋଗୁ ସମସ୍ତେ ତାଙ୍କୁ ଭଲ ପାଆନ୍ତି । ରାମ ଓ ସୀତା ସାଂସାରିକ କାମ ଶେଷ କରି ଫେରିବା ବେଳେ ହନୁମାନଙ୍କୁ ସାଥିରେ ଯିବାକୁ ଡାକିଲେ । ଏହି ପୃଥିବୀରେ ଯେତେ ପର୍ଯ୍ୟନ୍ତ ରାମ ନାମ ଥିବ ସେତେ ପର୍ଯ୍ୟନ୍ତ ଏଠାରେ ରହିବାକୁ ଇଚ୍ଛା କରି ରାମଙ୍କ ସାଥିରେ ଯିବାକୁ ହନୁମାନ ମନା କଲେ ।
କିମୋନୋ ଏକ ପାରମ୍ପରିକ ଜାପାନିଜ ପରିଧାନ ।  "କିମୋନୋ"  ଶବ୍ଦଟିର ଅର୍ଥ ହେଲା  "ପିନ୍ଧିବା ନିମନ୍ତେ ବସ୍ତୁ"   "କି" :ପିନ୍ଧିବା,  "ମୋନୋ" :ବସ୍ତୁ  । ବ୍ୟଭାର କ୍ରମେ ଏହି ଲମ୍ବା ବସ୍ତ୍ରଗୁଡ଼ିକୁ କିମୋନୋ କୁହାଯାଏ । ଜାପାନ ଦେଶରେ ସମସ୍ତ ଉତ୍ସବ ଓ ଔପଚାରିକ ଅବସରରେ କିମୋନୋ ପିନ୍ଧିବା ପରମ୍ପରା ଆଜିଯାଏଁ ରହିଛି । କିମୋନୋକୁ ଦେହ ଚାରିଆଡ଼େ ପିନ୍ଧିଲା ବେଳେ ସାଧାରାଣତଃ ବାଁ 'ପଟକୁ ଡାହାଣ ଉପରେ ରଖାଯାଏ, କିନ୍ତୁ ଅନ୍ତିମ କ୍ରିୟା ଇତ୍ୟାଦି କଲାବେଳେ ତାହାର ବିପରୀତ କରାଯାଏ । ପୁଣି ତାହାକୁ ଭିଡ଼ି ଧରିବା ପାଇଁ  "ଓବି"  ନାମକ କମରପଟିକୁ ପଛରୁ ବନ୍ଧାଯାଏ । କିମୋନୋ ପିନ୍ଧିଲାବେଳେ ତା 'ସହ ପାରମ୍ପରିକ ପାଣ୍ଢୋଇ  "ଜୋରି"  ବା  "ଗେଟା"  ଆଉ ସକ୍ସ "ଟାବି"  ପିନ୍ଧାଯାଏ । ଆଜିକାଲି ଜାପାନିଜ ନାରୀମାନେ କିମୋନୋ ପର୍ବପର୍ବାଣିରେ ହିଁ ପିନ୍ଧନ୍ତି । ଅବିବାହିତା ଯୁବତୀମାନେ  "ଫୁରିସୋଡ଼େ"  ନାମକ ବିଶେଷ କିମୋନୋ ପିନ୍ଧନ୍ତି । କେତେକ ବୃଦ୍ଧ ଓ ବୃଦ୍ଧାମାନେ ନିତିଦିନ କିମୋନୋ ପିନ୍ଧିବାର ମଧ୍ୟ ଦେଖାଯାଏ । ପୁରୁଷମାନେ ବିଭାଘର, ଜାପାନିଜ ଚାହା 'ସମାରୋହ ଓ ଅନ୍ୟ ଔପଚାରିକ ସଂସ୍ଥାନରେ ହିଁ କିମୋନୋ ପିନ୍ଧନ୍ତି ।ବୃତ୍ତକ ସୁମୋ ମଲ୍ଲମାନେ ମଧ୍ୟ ସର୍ବସାଧାରଣଙ୍କ ସମ୍ମୁଖେ ଏହି କିମୋନୋ ପରିଧାନ କରନ୍ତି । ଇତିହାସ ପରବର୍ତ୍ତୀ କାଳରେ ଆରାମ ଯୋଗୁଁ କିମୋନୋ ଥାନରେ ଲୋକେ ପଶ୍ଚିମୀ ବସନ ଓ ୟୁକାଟା ପିନ୍ଧିବା ଆରମ୍ଭ କରିଥିଲେ । କୌତୂହଳର କଥା ଯେ ୧୯୨୩ର କାଣ୍ଟୋ ମହାଭୂକମ୍ପ ପରେ କିମୋନୋ ପିନ୍ଧୁଥିବା ଲୋକମାନେ ସହଜରେ ଚୋରମାନଙ୍କ ହାବୁଡ଼ରେ ପଡ଼ୁଥିଲେ । ଏହାର କାରଣ ଥିଲା ଯେ କିମୋନୋ ପିନ୍ଧି ଦୌଡ଼ିବା କଦାପି ସହଜ ନୁହେଁ । ୨୦୧୪ରେ କିମୋନୋ ଭଳିଆ ନାରୀ ବସ୍ତ୍ରଗୁଡ଼ିକ ପଶ୍ଚିମୀ ଜଗତରେ ପ୍ରସିଦ୍ଧ ହେବା ଦେଖାଯାଇଥିଲା । ଏହା କାଡ଼ିଗାଣ ସଙ୍ଗେ ସାମଞ୍ଜସ୍ଯ ରଖିଛି । ଅଂଶ ଏହି ଶବଦଗୁଡ଼ିକ କିମୋନୋର ବିଭିନ୍ନ ଅଂଶକୁ ସୂଚିତ କରେ : ଦଉରା : ନାରୀମାନଙ୍କ କିମୋନୋର ଉପର ଲାଇନିଂ ଏରି : ଗଳାପଟି ବା କଲାର ଫୁକି : କଡ଼ରକ୍ଷକ ଓବି : କମରପଟି ସୋଦେତ୍ସୁକେ : ଭୁଜ ଗଳେଇବା ପାଇଁ ରନ୍ଧ୍ର ଉରାଏରି : ଭିତର ଗଳାପଟି ବା ଭିତର କଲାର ଦାମ ଗୋଟିଏ ନାରୀମାନଙ୍କ ପାଇଁ ଉଦ୍ଦିଷ୍ଟ କିମୋନୋର ଦାମ ୧୦,୦୦୦ ଆମେରିକୀ ଡଲାରରୁ ଅଧିକ ହେବା ସ୍ୱାଭାବିକ ।ଠିକ ସେହିପରି କିମୋନୋ ସହ ଓବି, ଟାଇ, ସକ୍ସ, ପାଣ୍ଡୋଇ ଓ ଅନ୍ୟାନ୍ୟ ପାରମ୍ପରିକ ବେଶଭୂଷାର ମିଳିତ ଦାମ ୨୦,୦୦୦ ଆମେରିକୀ ଡଲାରଠୁଁ ବେଶୀ ହୋଇପାରେ ।
ତାପସ ସରଘରିଆ  (ଜନ୍ମ: ୩୦ ନଭେମ୍ବର ୧୯୮୪) ଜଣେ ଭାରତୀୟ କଥାଚିତ୍ର ନିର୍ଦ୍ଦେଶକ, ଅଭିନେତା ଓ ଚିତ୍ରନାଟ୍ୟ ଲେଖକ  । ସେ ମୁଖ୍ୟତଃ ଓଡ଼ିଆ କଥାଚିତ୍ର ଜଗତରେ କାମ କରନ୍ତି । ପେଷା ତାପସ ୨୦୦୩ ମସିହାରେ ଜଣେ ସହକାରୀ ନିର୍ଦ୍ଦେଶକ ଭାବରେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ଏହାପରେ ୨୦୦୭ ମସିହାରେ ସେ ହର ପଟ୍ଟନାୟକଙ୍କ ନିର୍ଦ୍ଦେଶିତ ପାଗଳ ପ୍ରେମୀରେ ଜଣେ ଚରିତ୍ର ଅଭିନେତା ଭାବରେ କାମ କରିଥିଲେ । ୨୦୦୯ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର ସୁନା ଚଢ଼େଇ ମୋ ରୂପା ଚଢ଼େଇରେ ସହକାରୀ ନିର୍ଦ୍ଦେଶକ ଭାବରେ କାମ କରିଥିଲେ । ୨୦୧୦ ମସିହାରେ ତାଙ୍କ ନିର୍ଦ୍ଦେଶିତ ପ୍ରଥମ କଥାଚିତ୍ର ପହିଲି ରଜ ମୁକ୍ତିଲାଭ କରିଥିଲା । ସେ ଚାଲ୍ ଟିକେ ଦୁଷ୍ଟ ହେବା, ହିରୋ ନଂ ୱାନ୍, ତୁ ମୋ ଲଭ୍ ଷ୍ଟୋରୀ, ଇସ୍କ ତୁ ହି ତୁ, ବାବୁ ଭାଇଜାନ୍ ଆଦି କଥାଚିତ୍ରର ନିର୍ଦ୍ଦେଶନା ଦେଇଛନ୍ତି ।
ମରୁନ୍ଦୀଶ୍ୱରର ମନ୍ଦିର                    (ଅନ୍ୟ ନାମ ଇଦାୟତୃନାଥର ମନ୍ଦିର) ତାମିଲନାଡୁ ପ୍ରଦେଶର ଭିଲଉପୁରମ ଜିଲ୍ଲାରେ  ଟି. ଏଦାଇୟାର  ଗ୍ରାମରେ ଅବସ୍ଥିତ ଏକ ହିନ୍ଦୁ ମନ୍ଦିର । ଏଠାରେ ଶିବଙ୍କୁ ମରୁନ୍ଦୀଶ୍ୱର ନାମରେ ଓ ଲିଙ୍ଗ ଆକାରରେ ପୂଜା କରାଯାଏ । ତାଙ୍କ ପତ୍ନୀଙ୍କୁ ବଲମବିଗାଇ ନାମରେ ବର୍ଣ୍ଣନା କରାଯାଇଥାଏ । ଥିରୁକାଏଲର-ଥିରୁବଭେନ୍ନଇନାଲୁର ରାସ୍ତାରେ ଥିବା ଥେନପେନ୍ନଇ ନଦୀ ତୀରରେ ଏହି ମନ୍ଦିର ଅବସ୍ଥିତ । ସପ୍ତମ ଶତାବ୍ଦୀରୁ ଏହି ଠାକୁର ପୂଜା ପାଉଥିବା କଥା ତାମିଲ ଶୈବ ଲେଖକ ନୟନମାର୍ସ   ତାଙ୍କ ପୁସ୍ତକ ତେଭରାମରେ   ଲେଖିଛନ୍ତି ଯାହାକୁ  ପାଦଳ ପେଟ୍ରା  ସ୍ଥଳମ  ଶ୍ରେଣୀଭୁକ୍ତ କରାଯାଇଛି । ମନ୍ଦିରଟି ଏକ ଏକର ଜାଗା ଉପରେ ତିଆରି ହୋଇଛି । ତାହାରି ପରିସରରେ ଅନେକ ଛୋଟ ମନ୍ଦିର ଅଛି ଯାହା ଚାରି ପାଖରେ ମଧ୍ୟ କାନ୍ଥ ରହିଛି । ଏଠାରେ ଅନେକ ଦେବା ଦେବୀଙ୍କର ମନ୍ଦିର ଥିଲେ ମଧ୍ୟ ମରୁନ୍ଦୀଶ୍ୱର ଓ ତାଙ୍କ ପତ୍ନୀ ଜ୍ଞାନାମ୍ବିଗାଇ ମନ୍ଦିର ହେଉଛି ସବୁଠାରୁ ମୁଖ୍ୟ । ସମୟ ୬ ଏଏମରୁ ୮୩୦ ପିଏମ ପର୍ଯ୍ୟନ୍ତ ଦୈନିକ ତିନୋଟି ପୂଜା ସମ୍ପନ୍ନ ହୁଏ । ବର୍ଷକୁ ଚାରୋଟି ପର୍ବ ପାଳନ କରାଯାଏ । ମନ୍ଦିରରେ ପାଳନ କରାଯାଉଥିବା ପର୍ବତମାନଙ୍କ ମଧ୍ୟରେ ତାମିଲ ଥାଇ  (ଜାନୁଆରୀ -ଫେବୃୟାରୀ) ମାସରେ  'ଆରତୁ'  ପର୍ବ ସବୁଠାରୁ ଉଲ୍ଲେଖନୀୟ ପର୍ବ । ମୂଳ ମନ୍ଦିରଟି ଚୋଳ ବଂଶ ରାଜାମାନେ ତୋଳେଇଥିଲେ ଓ ବର୍ତ୍ତମାନର ଗଠନ ଷୋଡଶ ଶତାବ୍ଦୀରେ ତିଆରି ହୋଇଛି । ତାମିଲନାଡୁ ସରକାରର ହିନ୍ଦୁ ରେଲିଯିଅସ ଆଣ୍ଡ ଛାଡ଼ିଟେବ୍ଲ ଏଣ୍ଡାଉମେଣ୍ଟ ସଂସ୍ଥା ଏହାର ପରିଚାଳନା କରନ୍ତି । କିମ୍ବଦନ୍ତୀ ଓ ଇତିହାସ ଶିବ ତାଙ୍କ ପତ୍ନୀ ପାର୍ବତୀଙ୍କୁ ଶିବରହସ୍ୟ କାହାଣୀ କହିଲା ବେଳେ ଋଷି ସୁଖବ୍ରହ୍ମା ତାହାକୁ ଶୂଣିପାରିଲେ । ଶିବ ଏହି କାରଣରୁ ତାଙ୍କୁ ଅଭିଶାପ ଦେଲେ । ଶିବଙ୍କ କ୍ରୋଧ ଶାନ୍ତି ନିମନ୍ତେ ଋଷି ପ୍ରାର୍ଥନା କରି ତାଙ୍କୁ ପ୍ରସନ୍ନ କଲେ । ଶିବ ତାଙ୍କୁ ପର ଜନ୍ମରେ ଋଷି ବ୍ୟାସ ହୋଇ ଜନ୍ମ ଗ୍ରହଣ କରିବାକୁ ବର ଦେଲେ । ଶାପମୁକ୍ତି ନିମନ୍ତେ ସେହି ସ୍ଥାନରେ ଋଷି ବ୍ୟାସ ପୁନଶ୍ଚ ଶିବଙ୍କୁ ପ୍ରାର୍ଥନା କରି ସିଦ୍ଧି ଲାଭ କଲେ । ଅନ୍ୟ ଏକ କିମ୍ବଦନ୍ତୀ ଅନୁସାରେ ଅଗସ୍ତ୍ୟ ସେଠାରେ ଏକ ଶିବ ଲିଙ୍ଗ ପ୍ରତିଷ୍ଠା କରିଥିଲେ ଯାହାକୁ ଅଗସ୍ତ୍ୟ ଲିଙ୍ଗ କୁହାଯାଏ । ଏହି ମନ୍ଦିରରେ ସ୍କନ୍ଧ ବଦଳରେ ବାଳବିନାୟଗ ପ୍ରତିମୂର୍ତ୍ତି ଅଛି । ମୂଳ ମନ୍ଦିରଟି ଚୋଳ ବଂଶ ରାଜାମାନେ ତୋଳେଇଥିଲେ ଓ ବର୍ତ୍ତମାନର ଗଠନ ଷୋଡଶ ଶତାବ୍ଦୀରେ ତିଆରି ହୋଇଛି । ଏହି ବିଷୟ ମନ୍ଦିର ଗାତ୍ରରେ ଚୋଳ ରାଜାମାନେ ରାଜାରାଜା ଚୋଳ ୧    ୯୮୫ ୧୦୧୪ , କୁଲୋଥୁଙ୍ଗା ଚୋଳ ୧    ୧୦୭୦ ୧୧୨୦  ଓ ରାଜେନ୍ଦ୍ର ଚୋଳ ୩    ୧୨୪୬ ୧୨୭୯  ଲିପିବଦ୍ଧ କରିଛନ୍ତି । ଏହି ଶିଳାଲିପିରେ ବିଜୟନଗରମ ରାଜ୍ୟର ଅଚ୍ୟୁତ ରାୟ, ସଦାଶିବ ରାୟ  (୧୫୪୨ରୁ ୧୫୭୦) ଓ ରାମଦେବ ନାମ ଉଲ୍ଲେଖ ଅଛି  । ପାଣ୍ଡୟ୍ ରାଜା ମରବର୍ମାଣ ସୁଦର ପାଣ୍ଡଯାନ, ମରବର୍ମାଣ ବିକ୍ରମ ପାଣ୍ଡ୍ୟ ଓ ମରବର୍ମାଣ ବୀରପାଣ୍ଡିଆନ ନାମ ଲିପିବଦ୍ଧ ଅଛି । ସ୍ଥାପତ୍ୟ ତିରୁକଏଲୁର ତିରୁବେନ୍ନାଇନାଲୁର ରାସ୍ତାରେ ପଡୁଥିବା ଟେନପେନ୍ନୀ ନଦୀର ଦକ୍ଷିଣ ତଟରେ ଥିବା ଟି. ଏଡାଇୟାର ଗ୍ରାମରେ ମରୁନ୍ଦୀଶ୍ୱର ମନ୍ଦିର ଅବସ୍ଥିତ । ମନ୍ଦିରର ତିନି ଥାକିଆ ଗମ୍ବୁଜ ଅଛି । କେନ୍ଦ୍ରରେ ମନ୍ଦିରର ମରୁନ୍ଦୀଶ୍ୱର ପ୍ରତିମୂର୍ତ୍ତି ଅଛି । ମୂଳ ପ୍ରତିମୂର୍ତ୍ତି ପାଖରେ ବିନାୟକ, ମୁରୁଗାନ, ନବଗ୍ରହ, ଚନଡେକେଶ୍ୱର ଓ ଦୁର୍ଗାଙ୍କର ପ୍ରତିମୂର୍ତ୍ତି ଅଛି । ପ୍ରତ୍ୟେକ ଅପ୍ରେଲ ମାସରେ ଦୁଇ ଦିନ ନିମନ୍ତେ ସୂର୍ଯ୍ୟାଲୋକ ଲିଙ୍ଗ ଉପରେ ଯେପରି ପଡ଼ିବ, ସେହିପରି ତିଆରି କରାଯାଇଛି । ଜ୍ଞାନମବିଗାଇ ମନ୍ଦିରର ମୁଖ ପୂର୍ବ ଦିଗକୁ ରହିଛି । ମନ୍ଦିର ବୃକ୍ଷର ନାମ ମରୁଡ ମରମ । ପର୍ବ ପର୍ବାଣି ମନ୍ଦିରରେ ଅନେକ ପର୍ବ ପାଳନ କରାଯାଏ । ତା ମଧ୍ୟରୁ ମୂଖ୍ୟ ପର୍ବର ନାମ ତୟାର ଆରତୁ   ଯାହା ତାମିଲ କ୍ୟାଲେଣ୍ଡରର ଥାଇ ମାସରେ   ପାଳନ କରାଯାଏ ।
ଛାଞ୍ଚ: ପଞ୍ଜାବ ରାଜ୍ୟ ଏଜେନ୍ସି ବ୍ରିଟିଶ ଶାସକମାନେ 1930 ମସିହାରେ ସ୍ଥାପନ କରିଥିବା ଏକ ରାଜନୈତିକ ସଂଗଠନ । ଏହାକୁ କେନ୍ଦ୍ର ଭାରତ ଏଜେନ୍ସି ଓ ରାଜପୁଟାନା ଏଜେନ୍ସି ଢାଞ୍ଚାରେ ଗଠନ କରାଯାଇଥିଲା । ଏହା ଉତ୍ତର ଭାରତରେ ଥିବା 40ଟି ରାଜ୍ୟ ବିଷୟରେ ଦେଖା ରେଖା କାର୍ଯ୍ୟ କରୁଥିଲା । . 1947 ମସିହାରେ ଏଠି ମଧ୍ୟରୁ କିଛି ରାଜ୍ୟ ପାକିସ୍ଥାନ ଅଦିନାରେ ରହିବା ବେଳେ ବାକି ରାଜ୍ୟ କ୍ରମଶଃ ଭାରତୀୟ ରାଜ୍ୟ ସଂଘ ସହ ମିଳିତ ହେଇଯାଇଥିଲେ । ଇତିହାସ 1814-16 ମସିହାରେ ହେଇଥିବା ଆଙ୍ଗ୍ଲୋ- ନେପାଲୀ ଯୁଦ୍ଧ ପରେ ଉତ୍ତରାଞ୍ଚଳର ଅନେକ ରାଜ୍ୟ ବ୍ରିଟିଶ ମାନଙ୍କ ରକ୍ଷ୍ୟଣକୁ ଆସିଥିଲେ ଓ ସେମାନଙ୍କୁ ପଞ୍ଜାବ ରାଜ୍ୟ ଓ ସିମଳା ପାର୍ବତ୍ଯ ରାଜ୍ୟ ଭାବରେ ର4ଅଖା ଯାଇଥିଲା । ପରେ ସେମାନଙ୍କୁ କେବଳ ତେହରି ଗର୍ହବାଳ ରାଜ୍ୟ ଛାଡି ବାକି ସବୁକୁ ବ୍ରିଟିଶର ପଞ୍ଜାବ ପ୍ରୋଭିନ୍ସରେ ରଖା ଯାଇଥିଲା । ପଞ୍ଜାବ ରାଜ୍ୟ ଏଜେନ୍ସି 1933ରେ ଗଠିତ ହେଇ ପଞ୍ଜାବ ମୂଳ ରାଜ୍ୟ ସମୂହକୁ ସେଥିରେ ସାମିଲ କରାଗଲା ଓ ତାହାର ଦାୟିତ୍ୱ ପଞ୍ଜାବର ଲେଫ୍ଟନାଣ୍ଟ ଗଭର୍ଣରଙ୍କୁ ଦିଆ ଗଲା । ସେହିପରି ସିମଳା ପାର୍ବତ୍ଯ ରାଜୟା ସମୂହକୁ ମଧ୍ୟ ମିଶ୍ରଣ କରି ତାହାର ଦାୟିତ୍ୱ ସିମଳାର ଉପ ଲେଫ୍ଟନାଣ୍ଟ ଗଭର୍ଣରଙ୍କୁ ଦିଆ ଗଲା । ଏହି ଏଜେନ୍ସି ଶିମଳାଠାରେ ଥିବା ଗଭର୍ଣର ଜେନରେଲଙ୍କଦ୍ୱାରା ପରିଚାଳିତ ହଉଥିଲା । 1947ରେ ଦେଶ ସ୍ୱାଧୀନ ହେଲା ପରେ ଭାରତୀୟ ଅଞ୍ଚଳର ରାଜ୍ୟ ସବୁ ସେଥିରେ ମିଶ୍ରଣ ହେଲେ ଓ ତେହରି ଗରବାଳ ରାଜ୍ୟ ଉତ୍ତର ପ୍ରଦେଶକୁ ଯିବା ସହ ଅନ୍ୟ ରାଜ୍ୟ ସବୁ ହିମାଚଳ ପ୍ରଦେଶ ସହ ମିଶ୍ରଣ ହେଲେ । ପରେ ଉତ୍ତରାଞ୍ଚଳ ରାଜ୍ୟ ହେଲା ବେଳକୁ ତେହରି ଗରବାଳ ସେହି ପ୍ରଦେଶରେ ରହିଲା ।
ନାନ୍ଦୁରା ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ବୁଲ୍ଦନ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ନାନ୍ଦୁରା ୨୦.୮୩୫୩ ଉତ୍ତର ଅକ୍ଷାଂଶ ଓ ୭୬.୪୫୮୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୫୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନାନ୍ଦୁରା ସହରର ମୋଟ ଜନସଂଖ୍ୟା ୩୭୪୭୦ ଅଟେ । ସେଥି ମଧ୍ୟରୁ ୫୦.୯୪% ଜଣ ପରୁଷ ହୋଇଥିବା ବେଳେ ୪୯.୦୬% ଜଣ ନାରୀ ଅଟନ୍ତି । ନାନ୍ଦୁରାର ସାକ୍ଷରତା ହାର ୬୮.୯୨% ଅଟେ । ଏହା ଜାତୀୟ ହାରଠାରୁ ୪.୦୮% ପ୍ରତିଶତ କମ ଅଟେ । ସେଥିରୁ ୩୮.୫୦% ପ୍ରତିଶତ ପୁରୁଷ ଓ ୩୦.୪୨% ନାରୀ ଅଟନ୍ତି । ୧୪.୪୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ନାନ୍ଦୁରାର ସରକାରୀ ଭାଷା ଅଟେ ।
ଝାରସୁଗୁଡ଼ା ରେଳ ଷ୍ଟେସନ ଭାରତର ଓଡ଼ିଶାସ୍ଥିତ ଝାରସୁଗୁଡ଼ା ଜିଲ୍ଲାରେ ଥିବା ଏକ ପ୍ରମୁଖ ରେଳଷ୍ଟେସନ । ଏହା ଓଡ଼ିଶାର ସର୍ବପୁରାତନ ରେଳ ଜଙ୍କସନ ମଧ୍ୟରେ ଅନ୍ୟତମ । ଏହା ଓଡ଼ିଶାର ଉତ୍ତର-ପଶ୍ଚିମ ଭାଗରେ ଥିବା ଝାରସୁଗୁଡ଼ା ଜିଲ୍ଲାର ସଦର ମହକୁମାଠାରେ ଅବସ୍ଥିତ । ଇତିହାସ ୧୮୯୧ ମସିହାରେ ତତ୍କାଳୀନ ବେଙ୍ଗଲ ନାଗପୁର ରେଳବାଇଦ୍ୱାରା ନାଗପୁର ଅସାନସୋଲ ମୁଖ୍ୟ ରେଳପଥ ନିର୍ମାଣ ହେଲା ପରେ ଝାରସୁଗୁଡ଼ାଠାରେ ଏହି ଷ୍ଟେସନ ଖୋଲିଥିଲା । ପୁଣି ୧୯୦୦ ମସିହାରେ ହାଉଡ଼ା-ନାଗପୁର-ମୁମ୍ବାଇ ଲାଇନ ଏହି ଷ୍ଟେସନ ଦେଇ ଗଲା ପରେ ଏହା ଏକ ଜଙ୍କସନର ମାନ୍ୟତା ପାଇଲା । ଅଧୁନା ଏହି ଷ୍ଟେସନ ଦେଇ କୋରାପୁଟ-ଯାଜପୁର, ଟିଟିଲାଗଡ଼-ଝାରସୁଗୁଡ଼ା, ରାଉରକେଲା-କିରିବୁରୁ ରେଳପଥ ମଧ୍ୟ ଯାଇଛି । ୧୯୬୯ରୁ ଏହି ଷ୍ଟେସନର ଲାଇନରେ ବିଦ୍ୟୁତିକରଣ ହେଇଥିଲା । ଭୌଗୋଳିକ ସ୍ଥିତି ଇବ ନଦୀର ଉପତ୍ୟକାରେ ଥିବା ଏହି ଷ୍ଟେସନର ନିକଟବର୍ତୀ ଅଞ୍ଚଳରେ ମହାନଦୀ କୋଇଲା ଖଣି ସମେତ ସହିତ ବହୁ ସଂଖ୍ୟାରେ କଳକାରଖାନାମାନେ ହେଇ ଏହା ଏକ ଶିଳ୍ପ ବହୁଳ ଅଞ୍ଚଳରେ ପରିଣତ ହୋଇଛି । ଏହି ଷ୍ଟେସନ ଦେଇ ଦେଇ ୫୨ଟି  (କେତେକ ସାପ୍ତାହିକୀ ଓ ଦ୍ୱି-ସାପ୍ତାହିକୀ ମିଶି) ଟ୍ରେନ ଯାତାୟତ କରିଥାଏ  ।
ସୋନିଆ ରାୟ  (ଜନ୍ମ ୧୩ ନଭେମ୍ବର ୧୯୮୦) ହିମାଚଳ ପ୍ରଦେଶରେ ଜନ୍ମ ଓ କାଙ୍ଗ୍ରାରେ ବଢ଼ିଥିଲେ  । ସେ ଜଣେ ହାରତୀୟ ବନ୍ଧୁକଚାଳନା ଖେଳାଳି ଓ ପ୍ରଥମ ଭାରତୀୟ ଭାବେ ୨୦୦୬ରେ ବ୍ରାଜିଲର ଡବ୍ଲ୍ୟୁସି ରେସେଣ୍ଡେଠାରେ ବିଶ୍ୱକପ୍ ପଦକ ଜିତିଥିଲେ । ସେ ଚାଇନାରେ ୨୦୧୦ ଏସୀୟ କ୍ରୀଡାରେ ରୌପ୍ୟ ପଦକ ଜିତିଥିଲେ ।
17618 / 17 ତପୋବନ ଏକ୍ସପ୍ରେସ ,ଭାରତୀୟ ରେଳବାଇର ଦକ୍ଷିଣ କେନ୍ଦ୍ର ଡିଭିଜନଦ୍ୱାରା ଚାଲୁଥିବା ଏକ ଏକ୍ସପ୍ରେସ ଟ୍ରେନ । ଏହା ମୁମ୍ବାଇ ଓ ନାନ୍ଦେଦ ମଧ୍ୟରେ ଚଳାଚଳ କରେ । ସଂସ୍କୃତ ଶବ୍ଦ  "ତପସ୍ୟା"  ଅନୁସାରେ ନମିତ ଏହି ଟ୍ରେନରେ କୋଚ ସହିତ ପାନ୍ତରୀ କାର ମଧ୍ୟ ରହିଥାଏ । ଏହା ସମୁଦାୟ ୬୧୦ କିଲୋମିଟର ରାସ୍ତା ଯାଏ । କୋଚ ସମୂହ ତପୋବନ ଏକ୍ସପ୍ରେସରେ ୨ଟି ଚେୟାର କାର , ୧୦ଟି ୨ ୟ ଶ୍ରେଣୀ ସିଟିଙ୍ଗ , ୩ଟି ସାଧାରଣ ବଗି ୨ଟି ଲଗେଜ ସହ ପାନ୍ତରୀ କାର ରହେ । ଏଥିରେ ସମୟ ସମୟରେ ପରିବର୍ତ୍ତନ ହୁଏ । ଯାତ୍ରାପଥ ଟ୍ରେନଟି ହଜୁର ସାହେବ ନାନ୍ଦେଦ , ପୂର୍ଣା ଜଙ୍କସନ , ପୁରଭାନୀ , ମାନବତ , ଜଳନା , ଔରଙ୍ଗାବାଦ , ଲାତୂର , ନାସିକ ଦାଦର ସେଣ୍ଟ୍ରାଲ ଦେଇ ଯାଏ ।
ସିଦ୍ଧେଶ୍ୱରୀ ଦେବୀ  (୧୯୦୮ - ୧୮ ମାର୍ଚ୍ଚ ୧୯୭୭) ଭାରତ ବାରାଣାସୀର ଜଣେ କିମ୍ବଦନ୍ତୀ ହିନ୍ଦୁସ୍ତାନୀ ଗାୟକ ଥିଲେ, ଯିଏ ମା '  (ମାତା) ଭାବରେ ଜଣାଶୁଣା ଥିଲେ  । ସେ ୧୯୦୮ ମସିହାରେ ଜନ୍ମଗ୍ରହଣ କରି ନିଜ ପିତାମାତାଙ୍କୁ ଶୀଘ୍ର ହରାଇଥିଲେ ଏବଂ ତାଙ୍କ ମାଉସୀ, ବିଶିଷ୍ଟ ଗାୟକ ରାଜେଶ୍ୱରୀ ଦେବୀଙ୍କଦ୍ୱାରା ପାଳିତ ହୋଇଥିଲେ । ସଂଗୀତରେ ଆରମ୍ଭ ଏକ ସଂଗୀତ ଘରେ ରହିବା ସତ୍ତେ ସିଦ୍ଧେଶ୍ୱରୀ ହଠାତ ସଙ୍ଗୀତକୁ ଆସିଥିଲେ । ରାଜେଶ୍ୱରୀ ନିଜ ଝିଅ କମଳେଶ୍ୱରୀଙ୍କ ପାଇଁ ସଂଗୀତ ପ୍ରଶିକ୍ଷଣର ବ୍ୟବସ୍ଥା କରିଥିବାବେଳେ ସିଦ୍ଧେଶ୍ୱରୀ ଘରର ଛୋଟ କାମ କରନ୍ତି । ଥରେ, ଯେତେବେଳେ ବିଶିଷ୍ଟ ସାରଙ୍ଗୀ ଖେଳାଳି ସିୟାଜୀ ମିଶ୍ର କମଳେଶ୍ୱରୀଙ୍କୁ ଶିକ୍ଷା ଦେଉଥିଲେ, ସେତେବେଳେ ତାଙ୍କୁ ଶିଖାଯାଇଥିବା ଟପ୍ପାକୁ ପୁନରାବୃତ୍ତି କରିବାରେ ଅସମର୍ଥ ହୋଇଥିଲେ । ରାଜେଶ୍ୱରୀ ଧର୍ଯ୍ୟ ହରାଇଲେ ଏବଂ ସାହାଯ୍ୟ ପାଇଁ ଚିତ୍କାର କରୁଥିବା କମଳେଶ୍ୱରୀଙ୍କୁ ଏକ ବାଡ଼ିରେ ପିଟିବା ଆରମ୍ଭ କଲେ । ଏହି ସମୟରେ ସିଦ୍ଧେଶ୍ୱରୀ ତାଙ୍କ କାନ୍ଦୁଥିବା ସମ୍ପର୍କୀୟଙ୍କୁ କହିଥିଲେ, ସିୟାଜୀ ମହାରାଜ ଯାହା କହୁଛନ୍ତି ତାହା ଗାଇବା ଏତେ କଷ୍ଟସାଧ୍ୟ ନୁହେଁ । ଏହା ପରେ ସିଦ୍ଧେଶ୍ୱରୀ ତାଙ୍କୁ ଦେଖାଇଲେ ଯେ ଏହାକୁ କିପରି ଗାଇବେ, ପୁରା ସ୍ୱରକୁ ସଂପୂର୍ଣ୍ଣ ରୂପେ ପ୍ରଦର୍ଶନ କରି ସେ ସମସ୍ତଙ୍କୁ ଆଶ୍ଚର୍ଯ୍ୟଚକିତ କରିଦେଲେ । ତା ' ପରଦିନ ସିୟାଜୀ ମହାରାଜ ରାଜେଶ୍ୱରୀଙ୍କ ନିକଟକୁ ଆସି ସିଦ୍ଧେଶ୍ୱରୀଙ୍କୁ ନିଜ ପରିବାରରେ ଗ୍ରହଣ କରିବାକୁ କହିଥିଲେ କାରଣ ସେ ସନ୍ତାନହୀନ ଥିଲେ । ତେଣୁ ସିଦ୍ଧେଶ୍ୱରୀ ଏହି ଦମ୍ପତିଙ୍କ ସହ ଚାଲିଗଲେ, ଶେଷରେ ସେ ସେମାନଙ୍କ ପାଇଁ ଜଣେ ବଡ଼ ବନ୍ଧୁ ଏବଂ ସମର୍ଥନ ହେଲେ । ଏହି ଘଟଣା ସିଦ୍ଧେଶ୍ୱରୀଙ୍କ ମନରେ ଅତ୍ୟନ୍ତ ସ୍ପଷ୍ଟ ଥିଲା ଏବଂ ତାଙ୍କ ଝିଅ ସବିତା ଦେବୀଙ୍କ ସହ-ଲେଖାଯାଇଥିବା ମା 'ଙ୍କ ଜୀବନୀରେ ବିସ୍ତୃତ ବିବରଣୀ ଦିଆଯାଇଛି ସଂଗୀତ ବୃତ୍ତି ପରବର୍ତ୍ତୀ ସମୟରେ, ସେ ଦେୱାସର ରାଜାବ ଅଲି ଖାନ ଏବଂ ଲାହୋରର ଇନାୟତ ଖାନଙ୍କ ଅଧୀନରେ ମଧ୍ୟ ତାଲିମ ନେଇଥିଲେ, କିନ୍ତୁ ତାଙ୍କ ଗୁରୁଙ୍କୁ ମୁଖ୍ୟତ ବାଡେ ରାମଦାସ ଭାବରେ ବିବେଚନା କରିଥିଲେ । କର୍ନାଟକ ଗାୟକ ଏମ୍.ଏସ. ସୁଭଲକ୍ଷ୍ମୀ ସିଦ୍ଧେଶ୍ୱରୀ ଦେବୀଙ୍କଠାରୁ ଭଜନ ଗୀତ ଶିଖିଲେ, ଯେଉଁଥିରେ ତାଙ୍କ ହିନ୍ଦୀ ଭଜନ ବିଶେଷକରି ସମଗ୍ର ଭାରତରେ ବହୁ ଦର୍ଶକଙ୍କ ପାଇଁ ତାଙ୍କ କାର୍ଯ୍ୟକ୍ରମକୁ ଅନ୍ତର୍ଭୁକ୍ତ କରିବା ପାଇଁ ତାଙ୍କ ସଂଗୀତର ସମ୍ପ୍ରସାରଣ କରାଯାଇଥିଲା । ୧୯୮୯ ମସିହାରେ, ବିଶିଷ୍ଟ ନିର୍ଦ୍ଦେଶକ ମଣି କୌଲ ତାଙ୍କ ଜୀବନ ଉପରେ ପୁରସ୍କାର ପ୍ରାପ୍ତ ଡକ୍ୟୁମେଣ୍ଟାରୀ ସିଦ୍ଧେଶ୍ୱରୀର ନିର୍ମାଣ କରିଥିଲେ । ବହୁ ଦଶନ୍ଧି ପୂର୍ବରୁ କଲିକତା ସମ୍ମିଳନୀରେ ସିଦ୍ଧେଶ୍ୱରୀ ତାଙ୍କର ଅବିସ୍ମରଣୀୟ ଡେବ୍ୟୁ କରିଥିଲେ । ସମସାମୟିକ ସଂଗୀତଜ୍ଞମାନଙ୍କ ମଧ୍ୟରେ କେସରବାଇ କେରକର ଏବଂ ଏମ୍.ଏସ. ସୁଭଲକ୍ଷ୍ମୀ ସେହି କଳାକାର ଥିଲେ ଯାହାକୁ ସେ ଅଧିକ ପ୍ରଶଂସା କରିଥିଲେ । ସେ ତାଙ୍କ ପେଶା ସମୟରେ ଅନେକ ପ୍ରଶଂସା ଜିତିଥିଲେ : ଭାରତ ସରକାରଙ୍କଦ୍ୱାରା ପଦ୍ମଶ୍ରୀ  (1966) ସେ ୧୮ ମାର୍ଚ୍ଚ ୧୯୭୭ରେ ନୂଆଦିଲ୍ଲୀରେ ମୃତ୍ୟୁ ବରଣ କରିଥିଲେ  । ତାଙ୍କ ଝିଅ ସବିତା ଦେବୀ ମଧ୍ୟ ଜଣେ ସଂଗୀତଜ୍ଞ ଅଟନ୍ତି ଏବଂ ଦିଲ୍ଲୀରେ ରୁହନ୍ତି ।
ରଣେଶ୍ୱର ରାମଚଣ୍ଡୀ ମନ୍ଦିର ବରଗଡ଼ଜିଲ୍ଲାର ଅତାବିରାଠାରେ ଥିବା ଏକ ଦେବୀ ମନ୍ଦିର । କୁଲତା ସମାଜର ଅଧିଷ୍ଠାତ୍ରୀ ଦେବୀ ରଣେଶ୍ୱର ରାମଚଣ୍ଡୀ ଏଠାରେ ପୂଜା ପାଆନ୍ତି । ଅବସ୍ଥିତି ଅତାବିରାଠାରୁ ବରଗଡ଼ପଟକୁ ୬ନମ୍ବର ଜାତୀୟ ରାଜପଥରେ ଦୁଇକିମି ଗଲେ ପଡ଼େ ଲାଦେରପାଲି । ଗାଁ ଉପକଣ୍ଠରେ ସତୁରି ଡେସିମିଲ ପରିମିତ ଅଂଚଳରେ ଏହି ମନ୍ଦିର ଅବସ୍ଥିତ । ନିକଟସ୍ଥ ମୁଖ୍ୟ ବସଷ୍ଟାଣ୍ଡ ଓ ରେଳ ଷ୍ଟେସନ ବରଗଡ଼ ସହର । ସ୍ଥାପନା ଓ ବୈଶିଷ୍ଟ୍ୟ ୧୯୯୮ ମସିହାରେ ଏହି ମନ୍ଦିର ପରିକଳ୍ପନା କରାଯାଇଥିଲା । ୨୦୦୯ ମସିହା ଅକ୍ଟୋବର ୪ ତାରିଖରେ ଏହାର ଭିତ୍ତିପ୍ରସ୍ତର ସ୍ଥାପନ ହୋଇଥିଲା । ମୋଟ ୫୮ ଲକ୍ଷ ଟଙ୍କା ଅଟକଳ କରାଯାଇ ଭକ୍ତଙ୍କ ଦାନ ସାହାଯ୍ୟରେ ଏହି ମନ୍ଦିର ନିର୍ମାଣ ହୋଇଥିଲା । ୨୦୧୭ ମସିହା ଜାନୁଆରୀ ୧୬ ତାରିଖରେ ମନ୍ଦିର ପ୍ରତିଷ୍ଠା ହୋଇଥିଲା । ଏହି ମନ୍ଦିର ଦୁଇ ମହଲା ବିଶିଷ୍ଟ । ତଳ ମହଲାରେ କାର୍ଯ୍ୟାଳୟ, ରତ୍ନ ଭଣ୍ଡାର, ଭୋଗ ମଣ୍ଡପ ନିର୍ମିତ ହୋଇଛି । ଉପର ମହଲାରେ ରତ୍ନ ସିଂହାସନ, ଚଉତର, ପ୍ରାର୍ଥନା ମଣ୍ଡପ, ମୁଖଶାଳା ଓ ଉପର ତିନୋଟି ଗମ୍ବୁଜ ନିର୍ମିତ ହୋଇଛି । ମୁଖ୍ୟ ମନ୍ଦିରର ଉଚ୍ଚତା ୫୩ ଫୁଟ, ମଝି ମନ୍ଦିରର ଦଧିନଉତି ୪୨ ଫୁଟ ୨ଇଞ୍ଚ, ସମ୍ମୁଖ ଗମ୍ବୁଜ ମୁଖଶାଳା ୩୭ ଫୁଟ । ମନ୍ଦିରର ଲମ୍ବ ୮୧ ଫୁଟ ୮ ଇଞ୍ଚ, ପ୍ରସ୍ଥ ୨୭ଫୁଟ ୨ଇଞ୍ଚ । ଦେବୀଙ୍କ ମୂର୍ତ୍ତି ୫୮୦ କିଗ୍ରା ପିତ୍ତଳର ତିଆରି । ରୀତିନୀତି ଏଠାରେ ପ୍ରତ୍ୟହ ମଧ୍ୟାହ୍ନରେ ଅନ୍ନଭୋଗ ଓ ଉପରଓଳି ଫଳଭୋଗ ଲାଗି ହୁଏ । ମନ୍ଦିର ସେବାରେ ଛଅଜଣ ସ୍ଥାୟୀ ସେବକ ଅଛନ୍ତି ।
ଲେଭୋନରଜେସ୍ଟ୍ରେଲ ଏକ କୃତ୍ରିମ ହରମୋନ ଯାହା ଜନ୍ମ ନିରୋଧ ବିଧି ନିମନ୍ତେ ବ୍ୟବ‌ହାର କରାଯାଏ । ଏହାର ଏକ ବ୍ରାଣ୍ଡ ନାମ ପ୍ଲାନ ବି ଓ ଏହାକୁ ୧୨୦ ଘଣ୍ଟା ମଧ୍ୟରେ ଆଶୁ ଜନ୍ମ ନିରୋଧକ ଭାବରେ ବ୍ୟବ‌ହାର କରାଯାଏ । ଯୌନ ସଙ୍ଗମ ପରେ ଡେରିରେ ଏହି ଔଷଧ ନେଲେ ଏହାର ପ୍ରଭାବ କମିଯାଏ ଓ ଗର୍ଭାଧାନ ହେବା ପୂର୍ବରୁ ଏହା ପ୍ରଭାବୀ ହୁଏ । ଏସ୍‌ଟ୍ରୋଜେନ ସ‌ହିତ ମିଶେଇ ଏହା ଯୁଗ୍ମ ମୁଖ ଜନ୍ମ ନିରୋଧ ପିଲ୍ ଭାବରେ ତିଆରି ହୁଏ । ଆଇୟୁଡି ଆକାରରେ ପ୍ରୋଜେସ୍ଟେରନ ‌ସ‌ହିତ ଏହା ମିରେନା ନାମରେ ମିଳେ, ଏହା ଦୀର୍ଘକାଳୀନ ଗର୍ଭ ପ୍ରତିରୋଧ କରେ । କେତେକ ଦେଶରେ ଏହି ଔଷଧର ପ୍ରୋଜେସ୍ଟେରନ ଇମ୍ପ୍ଲାଣ୍ଟ ଆକାରରେ ମିଳେ । ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟା- ଅଇ, ସ୍ତନ ଦରଜ, ମୁଣ୍ଡ ବଥା ଓ ଅଧିକ ବା କମ୍ ବା ଅନିୟମିତ ଋତୁସ୍ରାବ ହୁଏ । ଆଶୁ ଗର୍ଭନିରୋଧକ ଭାବେ ଗର୍ଭାବସ୍ଥାରେ ବ୍ୟବ‌ହାର କଲେ ଶିଶୁର କ୍ଷତି ହେବାର ପ୍ରମାଣ ମିଳିନାହିଁ । ସ୍ତନ୍ୟପାନ ସମୟରେ ମଧ୍ୟ ଏହାର ବ୍ୟବ‌ହାର ନିରାପଦ । ଏହି ଔଷଧଦ୍ୱାରା ଯୌନ ସଞ୍ଚାରିତ ରୋଗ ସଙ୍କଟ ବଦଳିଯାଏ ନାହିଁ । ଏହି ଔଷଧ ଡିମ୍ବକ୍ଷରଣ କମେଇଦିଏ ଓ ଜରାୟୁ ମୁଖକୁ ବନ୍ଦ କରିଦିଏ ଯାହାଦ୍ୱାରା ଶୁକ୍ର ଜରାୟୁ ଭିତରକୁ ପ୍ରବେଶ କରିପାରେ ନାହିଁ । ସନ ୧୯୬୦ରେ ଲେଭୋନରଜେସ୍ଟ୍ରେଲ ପ୍ରଥମେ ପ୍ରସ୍ତୁତ କରାଯାଇଥିଲା ଓ ସନ ୧୯୮୦ରେ ଗର୍ଭନିରୋଧକରୂପେ ବ୍ୟବ‌ହୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଆଶୁ ଜନ୍ମ ନିରୋଧ ନିମନ୍ତେ ଏହାର ହୋଲସେଲ ମୂଲ୍ୟ ୦.୨୩ରୁ ୧.୬୫ ଆମେରିକୀୟ ଡଲାର । ଆମେରିକାରେ ୧୬ ବର୍ଷରୁ ଉର୍ଦ୍ଧ୍ୱ ମଣିଷଙ୍କୁ ଏହା ବିନା ପ୍ରେସକ୍ରିପସନରେ ମିଳେ ।
ଦିସ୍ ଇଜ୍ ମାୟରେ ବାୟା, ୨୦୧୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୀତାରାମ ଅଗ୍ରୱାଲ ଓ ନମିତା ଅଗ୍ରୱାଲ । ଏହି କଥାଚିତ୍ରଟିର ସଂଳାପ ରଚନା କରିଥିଲେ ନିର୍ମଳ ନାୟକ । ନିର୍ଦ୍ଦେଶକ ସୁଶାନ୍ତ ମଣି ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ମଳୟ ମିଶ୍ର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସିଦ୍ଧାନ୍ତ ମହାପାତ୍ର, ଝିଲିକ୍, ସ୍ୱରାଜ ବାରିକ ଓ ଏଲିନା ସାମନ୍ତରାୟ । ଚୌଧୁରୀ ଜୟ ପ୍ରକାଶ ଦାସ ଏହି କଥାଚିତ୍ରଟିର ସହକାରୀ ଅଭିନେତା ଭାବରେ ଅଭିନୟ କରିଥିଲେ । ଅଭିନୟ ସିଦ୍ଧାନ୍ତ ମହାପାତ୍ର ଝିଲିକ୍ ସ୍ୱରାଜ ବାରିକ ଏଲିନା ସାମନ୍ତରାୟ ଚୌଧୁରୀ ଜୟପ୍ରକାଶ ଦାସ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବେଦ୍ୟନାଥ ଦାଶ । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତଗୁଡ଼ିକର ରଚନା କରିଥିଲେ ।
ଆଲୋପେସିଆ ଏରିଆଟା  (ଇଂରାଜୀ ଭାଷାରେ , ) ଏକ ବେମାରୀ ଯେଉଁଥିରେ ଦେହର ଯେ କୌଣସି ଗୋଟିଏ ବା ସବୁ ସ୍ଥାନରୁ ବାଳ ଝଡ଼ିଯାଏ    । ଅଧିକାଂଶ ସମୟରେ ମୁଣ୍ଡ ଉପରେ ମୁଦ୍ରା ଆକାରର କିଛି ସ୍ଥାନ ନଣ୍ଡା   ଦେଖାଯାଏ । ଏହି ବେମାରୀ ଯୋଗୁ ମାନସିକ ଚାପ   ବୃଦ୍ଧି ପାଏ । ଏହି ଲୋକମାନେ ସାଧାରଣତଃ ସୁସ୍ଥ ରହନ୍ତି । କେତେକ ଲୋକଙ୍କର ବାଳ ଶୂନ୍ୟ ମଥା   ବା ବାଳ ଶୂନ୍ୟ ଶରୀର   ହୋଇଯାଏ ଓ ଏହା ସ୍ଥାୟୀ ହୋଇ ରହେ । ଆଲୋପେସିଆ ଏରିଆଟା ଏକ ଅଟୋଇମ୍ମ୍ୟୁନ   ରୋଗ ହୋଇଥିବା ବିଶ୍ୱାସ କରାଯାଏ । ରୋଗର ପାରିବାରିକ ଇତିହାସ ଥିଲେ ରୋଗ ସଙ୍କଟ ଅଧିକ ରହେ । ଜମଜ ସନ୍ତାନ   ମଧ୍ୟରୁ ଜଣ‌କର ଏହି ରୋଗ ଥିଲେ ଅନ୍ୟ ଜଣକର ୫୦% ରୋଗ ସମ୍ଭାବନା ଥାଏ । ଅଟୋଇମ୍ମ୍ୟୁନ ରୋଗରେ ଶରୀର ନିଜ ଦେହର ନିର୍ଦ୍ଦିଷ୍ଟ କୋଷମାନଙ୍କୁ ଚିହ୍ନି ପାରେ ନାହିଁ: ଫଳରେ ଇମ୍ମ୍ୟନ ପରିଚାଳିତ ହୋଇ ରୁମ ଫଲିକଲ   ନଷ୍ଟ ହୋଇଯାଏ । ଅଧୁନା ଏହି ରୋଗ ଆରୋଗ୍ୟସାଧ୍ୟ ନୁହେଁ । କର୍ଟିଜୋନ   ଇଞ୍ଜେକସନ ଦେଇ ବାଳର ଦୃତ ପୁନଃ ଗଠନ ନିମନ୍ତେ ଚେଷ୍ଟା କରାଯାଉଛି । ସନସ୍କ୍ରିନ   , ଗରମ ବା ଥଣ୍ଡାରୁ ରକ୍ଷା ପାଇବା ନିମନ୍ତେ ମଥା ଘୋଡ଼ଣୀ ବ୍ୟବ‌ହାର ଓ ଭୃଲତା   ଉପୁଡ଼ି ଯାଇଥିଲେ ଚଷମା   ପିନ୍ଧିବାକୁ ଉପଦେଶ ଦିଆଯାଏ । କେତେକ ରୋଗୀଙ୍କର ବାଳ ଉଠିଯାଏ ଓ ଏଭଳି କ୍ଷେତ୍ରରେ ଆଉ ଥରେ ନଷ୍ଟ ହୁଏନାହିଁ । ଅନ୍ୟମାନଙ୍କ କ୍ଷେତ୍ରେ ବର୍ଷାଧିକ କାଳ ପରେ ବାଳ ଉଠେ । ଯୁକ୍ତରାଷ୍ଟ୍ର ଆମେରିକାର ୨% ଲୋକ ଏହି ରୋଗରେ ଆକ୍ରାନ୍ତ ହୁଅନ୍ତି । ପିଲା ଦିନୁ ଏହା ଆରମ୍ଭ ହୋଇଯାଏ । ପୁରୁଷ ଓ ମହିଳାମାନେ ସମ ଭାବରେ ଆକ୍ରାନ୍ତ ହୁଅନ୍ତି । ଏଥିରେ ଆୟୁଷର   ପରିବର୍ତ୍ତନ ହୁଏନାହିଁ ।
ହାଈ ଫୋଙ୍ଗ, କିମ୍ବା  "ହୋ ଫୋଙ୍ଗ"  ଭିଏତନାମାର ଉତ୍ତର ଭାଗରେ ଦ୍ୱିତୀୟ ସବୁଠାରୁ ବଡ଼ ଓ ପ୍ରମୂଖ ଉଦ୍ୟୋଗିକ ସହର ଅଟେ । ହାଈ ଫୋଙ୍ଗ, ଭିଏତନାମାର ଉତ୍ତର ତଟରେ ପ୍ରଦ୍ୟୋଗିକି, ଅର୍ଥବ୍ୟବସ୍ଥା, ସଂସ୍କୃତି, ଚିକିଶ୍ଚା, ଶିକ୍ଷା, ବିଜ୍ଞାନ ଓ ବ୍ୟାପାରର କେନ୍ଦ୍ର ଅଟେ । ଏହା ଛଡା, ଏହି ଅଞ୍ଚଳ ଜନସଂଖ୍ୟା ମମାମଲାରେ ଭିଏତନାମାର ତୃତୀୟ ସବୁଠାରୁ ବଡ଼ ସହର ଅଟେ  ୨୦୧୬ ମସିହାରେ ୨,୧୯୦,୭୮୮ ଜନସଂଖ୍ୟା ସହିତ  । ହାଈ ଫୋଙ୍ଗ ସହର ଏକ ବନ୍ଦରଗାହ ପ୍ରାନ୍ତ ରୂପେ ଫ୍ରାନ୍ସ ଔପନାସୀକ ସାମ୍ରାଜ୍ୟ ଅନୁଶାରେ ୧୮୮୭ ମସିହାରେ, ଫ୍ରେଞ୍ଚର ତୃତୀୟ ଗଣରାଜ୍ୟର ଅଧ୍ୟକ୍ଷ  "ସାଦୀ କାର୍ନେଟ"  ହାଈ ଫୋଙ୍ଗ ସହରର ସ୍ଥାପନ ପାଇଁ ଘୋଷଣା କରିଥିଲେ । ୧୯୫୪ ମସିହାରୁ ୧୯୭୫ ପର୍ଯ୍ୟନ୍ତ ହାଈ ଫୋଙ୍ଗ ଉତ୍ତର ଭିଏତନାମାର ସବୁଠାରୁ ମହତ୍ୱପୂର୍ଣ୍ଣ ସମୁଦ୍ର ଯୁକ୍ତ ସହର ଅଟେ ଏବଂ ୧୯୭୬ରୁ ହନୋଇ ଓ ହୋ ଚୀ ମିହ୍ନ ସହର ପରି ପ୍ରତ୍ୟକ୍ଷ-ନିୟନ୍ତ୍ରିତ ନଗର ପାଳିକାରୁ ଗୋଟିଏ ଅଟେ । ଭୂଗୋଳ ହାଈ ଫୋଙ୍ଗ ଏକ ତଟୀୟ ସହର ଅଟେ, ଯାହା କିମ ନଦୀ, ନିଷିଦ୍ଧ ନଦୀର ମୂହାଣରେସ୍ଥିତ ରହିଛି । ଏହା ଭିଏତନାମାର ଉତ୍ତର-ପୂର୍ବ ତଟୀୟ ଅଞ୍ଚଳରେ, ହନୋଇଠାରୁ ୧୨୦ କିମି ପୂର୍ବରେସ୍ଥିତ । କେମ ନଦୀରେ ତିଆରି ବିହ୍ନ ବ୍ରେଜ ସହରର  "ଥୁ ଗୁୟେନ ଜେଲ"  ସହିତ ଯୋଡିହୋଇଥାଏ । ହାଇ ଫୋଙ୍ଗରେ ଏକ ଆନ୍ଧ୍ର ଉପ-ଉଷ୍ମକଟିବନ୍ଧ ଜଳବାୟୁ ରହିଛି, ଯାହାଦ୍ୱାରା ସେଠାରେ ଆନ୍ଧ୍ର ଗ୍ରିଷ୍ମକାଳ ଗରମ ଓ ଶୁଷ୍କ ଥଣ୍ଡା ହୋଇଥାଏ । ସେହି ସହରରେ ବର୍ଷା ପ୍ରାୟତଃ ଏପ୍ରିଲରୁ ଅକ୍ଟୋବର ମାସ ପର୍ଯ୍ୟନ୍ତ ହୋଇଥାଏ । ସହରର ବାର୍ଷିକ ବର୍ଷା ପାଖାପାଖି ୯୦%  (ଯାହା ପାଖାପାଖି ୧୬୦୦ ମିମି ବର୍ଷା ଅଟେ) ସାଧାରଣତଃ ଏହି ମାସରେ ହିଁ ହୋଇଥାଏ  । ସେହି ସହରର ଥଣ୍ଡା ଏବଂ ଗରମ ମଧ୍ୟରେ ତାପମାନ ପ୍ରାୟତଃ ବହୁ ଅନ୍ତର ରହିଥାଏ । ଅର୍ଥବ୍ୟବସ୍ଥା ହାଈ ଫୋଙ୍ଗ, ବିଶେଷ ଋପେ ଉତ୍ତର ଏବଂ ସମ୍ପୁର୍ଣ୍ଣ ଭିଏତନାମାର ଏକ ପ୍ରମୁଖ ଆର୍ଥିକ କେନ୍ଦ୍ର ଅଟେ । ଫ୍ରାନ୍ସ ଶାସନ ଅନୁଶାରେ ହାଈ ଫୋଙ୍ଗ, ସାଇଗାନ ଏବଂ ହନୋଇ ପାଖାପାଖି ପ୍ରଥମ ସ୍ତରର ସହର ଥିଲା । ଏବେ ହାଈ ଫୋଙ୍ଗ ଭିଏତନାମାର ସବୁଠାରୁ ମହତ୍ୱପୂର୍ଣ୍ଣ ଆର୍ଥିକ କେନ୍ଦ୍ରରୁ ଗୋଟିଏ ଅଟେ । ୨୦୦୯ ମସିହାରେ ହାଈ ଫୋଙ୍ଗର ରାଜ୍ୟ ବଜେଟ ରାଜସ୍ୱ ୩୪,୦୦୦ ଅରବ ରହିଥିଲା । ୨୦୧୧ ମସିହାରେ ସହରର ରାଜ୍ୟ ବଜେଟ ରାଜସ୍ୱ ୪୭,୭୨୫ ଅରବ ପର୍ଯ୍ୟନ୍ତ ପହଞ୍ଚିଗଲା, ୨୦୧୦ ମସିହା ତୁଳନାରେ ୧୯% ବୃଦ୍ଧି ହୋଇଥିଲା । ୨୦୧୫ ମସିହାରେ, ସହରର ସମ୍ପୁର୍ଣ୍ଣ ରାଜସ୍ୱ ୫୬୮୮ ଅରବ ପର୍ଯ୍ୟନ୍ତ ପହଞ୍ଚିଗଲା । ସରକାରଙ୍କ ଯୋଜନା ଅନୁଶାରେ ୨୦୨୦ ପର୍ଯ୍ୟନ୍ତ ହାଈ ଫୋଙ୍ଗର ରାଜସ୍ୱ ୮୦,୦୦୦ ଅରବରୁ ଅଧିକ ହୋଇଯିବ ଏବଂ ଘରୋଇ ରାଜସ୍ୱ ୨୦,୦୦୦ ଅରବ ପର୍ଯ୍ୟନ୍ତ ପହଞ୍ଚି ଯିବ । ହାଈ ଫୋଙ୍ଗର ସମଗ୍ର ଦୁନିଆର ୪୦ରୁ ଅଧିକ ଦେଶ ଏବଂ କ୍ଷେତ୍ର ସହିତ ବ୍ୟାପାରିକ ସମ୍ବନ୍ଧ ରହିଛି । ଜନସଂଖ୍ୟା ହାଈ ଫୋଙ୍ଗ ଭିଏତନାମାର ତୃତୀୟ ସବୁଠାରୁ ଅଧିକ ଜନସଂଖ୍ୟା ଯୁକ୍ତ ସହର ଅଟେ, ଯେଉଁଥିରେ ନଗରପାଳିକା କ୍ଷେତ୍ରର 2.103.500  (2015) ଜନସଂଖ୍ୟା ରହିଛି ।, ଏଥିରେ 1,507.57 କିମି କ୍ଷେତ୍ରଫଳ ଯୁକ୍ତ ହୋହିଛି , ଏହାର ୪୬,୧% ଜନସଂଖ୍ୟା ସହର ଜିଲ୍ଲାରେ ରହିଛି । ସମ୍ପୁର୍ଣ୍ଣ ଜନସଂଖ୍ୟାର ଲିଙ୍ଗ ବିତରଣରେ ମହିଳା ଅଧାରୁ ଅଧିକ  (50.4%) ରହିଛନ୍ତି  ।
ମାହିମ ଦୁର୍ଗ ,   :           , ଭାରତୀୟ ରାଜ୍ୟ ମହାରାଷ୍ଟ୍ରର ମୁମ୍ବାଇଠାରେ ଅବସ୍ଥିତ ଏକ ଦୁର୍ଗ । ଏହା ମହୟିମ ବେ  ( ସମୁଦ୍ର ତଟ )ଠାରେ ଅବସ୍ଥିତ ଏବଂ ଏହାର ଦକ୍ଷିଣରେ ୱୋରଲି , ଉତ୍ତରରେ ବାନ୍ଦ୍ରା, ଓ ପଶ୍ଚିମରେ ମାହିମ ରହିଛି  । ଏହି ଦୁର୍ଗ ଏକ ଗୁରୁତ୍ୱପୂର୍ଣ ସ୍ଥାନରେ ଅବସ୍ଥିତ । ଦୁର୍ଗର ନିର୍ମାଣର କାରଣ ବିଷୟରେ ଇତିହାସ ନୀରବ । ଏହି ଦୁର୍ଗ ଅବହେଳା ଓ ତଦାରଖ ଅଭାବରୁ ଭଗ୍ନ ଅବସ୍ଥାରେ ରହିଛି । ଏଠାରେ ଅନଧିକାର ଭାବେ ସ୍ଥାନ ଆବୋରି ନେବା ସହିତ ଲବଣାକ୍ତ ପବନ ଯୋଗୁଁ ଅବକ୍ଷୟଦ୍ୱାରା ଏହାର ସ୍ଥିତି ଆହୁରି ବିପନ୍ନ ହେଇଚାଲିଛି । 1516 ମସିହାରେ ପର୍ତୁଗୀଜ କମାଣ୍ଡର ଡୋମ ଯୋଆ ମୋନୋୟ ମାହିମ ସଙ୍କଟକୁ ପ୍ରବେଶ କରି ମାହିମ ଦୁର୍ଗର କମାଣ୍ଡରଙ୍କୁ ପରାସ୍ତ କରିଥିଲେ । ଏହି ଦୁର୍ଗ ପାଇଁ ପର୍ତୁଗୀଜ ଓ ଅଞ୍ଚଳର ଗୁଜରାଟୀ ଶାସକ ଅଲି ଶାହଙ୍କ ମଧ୍ୟରେ ବହୁତ ବିବାଦ ରହିଥିଲା । ପରିଶେଷରେ 1534 ମସିହାରେ ମାହିମ ଦ୍ୱିପକୁ ପର୍ତୁଗୀଜମାନେ ଅଧିକାର କରିନେଲେ । 1661 ମସିହାରେ ପର୍ତୁଗୀଜମାନେ ଏହି ଦ୍ୱିପକୁ ଇଂଲଣ୍ଡର ରାଜା ଚାର୍ଲ୍ସ ଙ୍କୁ ଯୌତୁକ ହିସାବରେ ଦେଇଦେଲେ ।  ( ଚାର୍ଲ୍ସ ଜଣେ ପର୍ତୁଗୀଜ ମହିଳାଙ୍କୁ ବିବାହ କରିଥିଲେ ) ତାହା ପରେ ସାର ଥୋମାସ ଗ୍ରନ୍ଥମଙ୍କଦ୍ୱାରା ଦୁର୍ଗର ମରାମତି ସହ ଉନ୍ନତିକରଣ 1684ରେ ହେଇଥିଲା  । ଏହାକୁ ଏକ ୱାଚ ଟାୱାର ହିସାବରେ ବ୍ରିଟିଶ ସେନାଦ୍ୱାରା ବ୍ୟବହାର କରାଗଲା । 1772ରେ ପର୍ତୁଗୀଜମାନେ ପୁନର୍ବାର ଏହାକୁ ଆକ୍ରମଣ କରିଥିଲେ । ମାତ୍ର ବ୍ରିଟିଶମାନେ ସେମାନଙ୍କୁ ଦୁର୍ଗ ଭିତରୁ ତୋପଦ୍ୱାରା ଘଉଡାଇ ଦେବାରେ ସକ୍ଷମ ହେଇଥିଲେ । ଦୁର୍ଗରେ ଥିବା ବାସିଲିକା କ୍ଷ୍ୟତିଗ୍ରସ୍ତ ହେଇଥିଲା । ଇଏତିହାସିକ ତଥ୍ୟାନୁସାରେ ଦୁର୍ଗରେ 100 ଜଣ ସୈନ୍ୟ ଓ 30 ଟୀ ତୋପ ରହିଥିଲା । ଅବୈଧ ଅଧିକାର ବର୍ତ୍ତମାନ ଏହି ଦୁର୍ଗ ଅବହେଳାରେ ରହିଥିବାରୁ ଏହାର ଅନେକ ସ୍ଥାନ ଅବୈଧ ଭାବରେ ଅଧିକୃତ ହେଇ ସ୍ଳମରେ ପରିଣତ ହେଇଗଲାଣି । ସମୁଦ୍ର ଜୁଆର ଯୋଗୁ ଏହା ନିକଟରେ ପ୍ରସ୍ତର ଅବକ୍ଷୟ ଘଟି ଦୁର୍ଗ ଭଗ୍ନ ଅବସ୍ଥାକୁ ଆସିଲାଣି । ଏହି ଦୁର୍ଗ ପ୍ରାଚୀନ ପ୍ରତ୍ନତତ୍ତ୍ୱ ସମ୍ପଦ ହିସାବରେ ଗ୍ରେଡ-1 ମାନନ୍ୟତା ପାଇଥିଲେ ମଧ୍ୟ ଏହାର ପୁନରୁଦ୍ଧାର ପାଇଁ କିଛି ଉଦ୍ୟମ ହେଇ ନାହିଁ। ଏହାର ଦାୟିତ୍ୱ ନେଇ ରାଜ୍ୟ ସରକାର ଓ ବୃହତ ମୁମ୍ବାଇ ମୁନାସିପଲ କର୍ପୋରେସନ ମଧ୍ୟରେ ବିବାଦ ଲାଗି ରହିଛି । ଦୁର୍ଗର ଉନ୍ନୟନ ପାଇଁ ସରକାର 2004 ମସିହାରେ 5 ଲକ୍ଷ୍ୟ ଟଙ୍କା ଅନୁଦାନ ଦେଇଥିଲେ ମଧ୍ୟ ଜବର ଦଖଲ ନ ହଟେଇବାରୁ କାମ ହେଇପାରିନଥିଲା ।2008 ମସିହାରେ ଏହାକୁ ସରକାର ହାତକୁ ନେବାକୁ ନିଷ୍ପତ୍ତି ନେଇଛନ୍ତି ।
ଫୁଜି ପର୍ବତ ଜାପାନର ହଂଶୁ ଆଇଲାଣ୍ଡରେ ସ୍ଥିତ ଜାପାନର ସର୍ବୋଚ୍ଚ ପର୍ବତ ଅଟେ । ଏହାର ଉଚ୍ଚତା ୩,୭୭୬ ମିଟର ବା ୧୨,୩୮୯ ଫୁଟ । ଟୋକିଓ ମହାନଗରରୁ ୧୦୦ କିଲୋମିଟର ଦକ୍ଷିଣ-ପଶ୍ଚିମ ଦିଗରେ ଏହି ପର୍ବତସ୍ଥିତ । ବରଫରେ ଆଚ୍ଛାଦିତ ଫୁଜି ପର୍ବତର ଦୃଶ୍ୟ ଜାପାନୀ କଳାକୃତିର ବହୁବାର ପରିଦୃଷ୍ଟ ହୁଏ । ଏହା ଜାପାନର ଗୋଟିଏ ପ୍ରସିଦ୍ଧ ପର୍ଯ୍ୟଟକସ୍ଥଳୀ ମଧ୍ୟ ଅଟେ । ଟାଟେ ଓ ହାକୁ ପର୍ବତ ଭଳି ଫୁଜି ପର୍ବତ ଜାପାନର ତିନିଗୋଟି  'ପବିତ୍ର ପର୍ବତ'  ମଧ୍ୟରୁ ଅନ୍ୟତମ । ଏହା ଜାପାନର ଏକ ପ୍ରମୁଖ ଐତିହାସିକ ସ୍ଥଳୀ । ୟୁନେସ୍କୋର ବିଶ୍ୱ ଐତିହ୍ୟ ସ୍ଥଳୀ ମଧ୍ୟରୁ ଏହା ଅନ୍ଯତମ । ଇତିହାସ ୧୬୦୦ ଶତାବ୍ଦୀରେ ଇଡୋ (ବର୍ତ୍ତମାନର ଟୋକିଓ) ଜାପାନର ରାଜଧାନୀ ହେବା ପରେ ପରେ ଲୋକେ ଟୋକାଇଡୋ ମାର୍ଗରେ ଯାତ୍ରା କଲାବେଳେ ଫୁଜି ପର୍ବତକୁ ନିତି ଦେଖୁଥିଲେ  । ଏହି କାରଣରୁ ସେହି କାଳରୁ ଜାପାନୀ ଚିତ୍ରକଳାରେ ଫୁଜି ପର୍ବତର ଦୃଶ୍ୟ ବାରମ୍ବାର ଦେଖାଯାଏ । ଜାପାନୀ ସାହିତ୍ୟରେ ମଧ୍ୟ ଫୁଜି ପର୍ବତକୁ ଆଧାର କରି ଅନେକ କବିତା ଦେଖାଯାଏ । କୁହାଯାଏ ଯେ ୬୬୩ ମସିହାରେ ଜଣେ ଅନାମିକ ସାଧୁ ପ୍ରଥମେ ଏହି ପର୍ବତ ଆରୋହଣ କରିଥିଲେ । ଏହି ପର୍ବତର ଶିଖକୁ ବହୁ ପୁରାତନ କାଳରୁ ପବିତ୍ର ବିବେଚିତ କରାଯାଇଛି । ମେଇଜି ଯୁଗ ଯାଏଁ ସ୍ତ୍ରୀମାନଙ୍କୁ ଏହି ପର୍ବତ ଆରୋହିବା ବାରଣ ଥିଲା । ସାମୁରାଇମାନେ ଏହି ପର୍ବତର ତଳ ଅଞ୍ଚଳକୁ ଗୁପ୍ତ ପରିଶିକ୍ଷଣ କେନ୍ଦ୍ର ଭାବେ ବ୍ଯବହାର କରୁଥିଲେ । ଆଜିର ଯୁଗରେ ଫୁଜି ପର୍ବତ ଏକ ଜଣାଶୁଣା ପର୍ଯ୍ୟଟକ ସ୍ଥଳୀ ଅଟେ । ଜାପାନର ଏକ ପ୍ରସିଦ୍ଧ ଲୋକୋକ୍ତି ଅନୁସାରେ ଏକ ବୁଦ୍ଧିଆ ଲୋକ ଫୁଜି ପର୍ବତ ଉପରେ ଥରେ ଚଢ଼େ- ପରନ୍ତୁ କେବଳ ଜଣେ ମୂର୍ଖ ବ୍ୟକ୍ତି ଏମିତି କରିବାକୁ ଦ୍ୱିତୀୟ ଥର ପ୍ରୟାସ କରିଥାଏ । ଭୌଗୋଳିକ ଅବସ୍ଥିତି ଫୁଜି ପର୍ବତର ଉଚ୍ଚତା ୩,୭୭୬ ଫୁଟ ଓ ଏହା ହୋଂଶୁର ମଧ୍ୟାଞ୍ଚଳର ପାସିଫିକ କୂଳ ପାଖରେ ଅବସ୍ଥିତ । ଏହାର ଚାରିଆଡ଼େ ତିନିଗୋଟି ଛୋଟ ସହର ଓ ପାଞ୍ଚଗୋଟି ନଦୀ ରହିଛି ।
କୌଣସି ସୁ-ଗଠିତ ବୈଦୁତିକ ପରିପଥର ଯଦି ଉତ୍ପାଦ-ଅଗ୍ର ଥାଏ, ତେବେ ଏହି ଅଗ୍ରକୁ ଯୋଡ଼ା ହୋଇଥିବା ପରିପଥକୁ ଭାର କୁହାଯାଏ ।  ଏହି ଶବ୍ଦ  'ଭାର' , ପରିପଥଦ୍ୱାରା ବ୍ୟବହୃତ ଶକ୍ତିକୁ ମଧ୍ୟ ସୁଚେଇଥାଏ । ଭାର, ବୈଦୁତିକ ପରିପଥର କାର୍ଯ୍ୟଦକ୍ଷତାକୁ ପ୍ରଭାବିତ କରେ ଯାହାର ଉତ୍ପାଦ ଗୁଡ଼ିକ ବିଦୂତ ବିଭବ କିମ୍ବା ବିଦ୍ୟୁତ ସ୍ରୋତଗୁଡ଼ିକ ଅଟେ, ଯେପରିକି ସେନ୍ସରଗୁଡ଼ିକ, ବିଦ୍ୟୁତ ବିଭବ ଉତ୍ସଗୁଡ଼ିକ, ଏବଂ ଅମ୍ପ୍ଲିଫାୟରଗୁଡ଼ିକ. ମୁଖ୍ୟ ଶକ୍ତି ନିର୍ଗମଦ୍ୱାରଗୁଡ଼ିକ ଏକ ସହଜ ଉଦାହରଣ ଯୋଗେଇଦେଇଥାଏ: ସେମାନେ ଏକ ନିର୍ଦ୍ଧିଷ୍ଟ ବିଦ୍ୟୁତ ବିଭାବାନ୍ତରରେ ଶକ୍ତି ଯୋଗେଇଥାନ୍ତି, . ଯେତେବେଳେ ଏକ ଉଚ୍ଚ-କ୍ଷମତା ସମ୍ପନ୍ନ ଉପକରଣଟିଏ ସୁଇଚ ଅନ ହୁଏ, ଏହା ନାଟକୀୟ ଭାବେ ଭାର ପ୍ରତିରୋଧକୁ ହ୍ରାସ କରିଦିଏ । ଯଦି ଭାର-ପ୍ରତିରୋଧ, ଶକ୍ତି ପ୍ରେରଣ ଜନିତ ପ୍ରତିରୋଧଠାରୁ ବହୁତ ଅଧିକ ନହୁଏ ତେବେ ବିଦ୍ୟୁତ ବିଭବ ହ୍ରାସ ପାଏ । ଘରେ ଯେତେବେଳେ କୌଣସି ଗରମ କରାଯିବା ବ୍ୟବହୃତ ଉପକରଣକୁ ଆରମ୍ଭ କରୁ ଏହା ଯୋଗୁଁ ଇନ୍‌କାଣ୍ଡେସେଣ୍ଟ ଲାଇଟ ଗୁଡ଼ିକ ଆଖିଦୃଶିଆ ଭାବେ ଡିମ ହେଇଯାଏ । ଅଧିକ ପ୍ରାୟୋଗିକ ଦୃଷ୍ଟିକୋଣ ଯେତେବେଳେ ଆମେ ପରିପଥ ଉପରେ ଭାରର ପ୍ରଭାବ କଥା ଚିନ୍ତା କରୁ, ସେତେବେଳେ ପରିପଥର ପ୍ରକୃତ ପ୍ରଭାବକୁ ଅଣଦେଖା କରି, କେବଳ କଥା ଚିନ୍ତା କରିବା ଶ୍ରେୟସ୍କର ଅଟେ ।
ଉମାଶଙ୍କର ମିଶ୍ର, ଜଣେ ଭାରତୀୟ ପୁଲିସ ସେବା ଅଧିକାରୀ ଥିଲେ । ସେ ପ୍ରଥମ ଓଡ଼ିଆ ବ୍ୟକ୍ତି ଭାବରେ କେନ୍ଦୀୟ ଅନ୍ୱେଷଣ ବ୍ୟୁରୋ  (ସିବିଆଇ)ର ନିର୍ଦ୍ଦେଶକ (୦୬/୧୨/୨୦୦୩ - ୦୬/୧୨/୨୦୧୫) ପଦରେ କାର୍ଯ୍ୟ କରିଥିଲେ  । ବ୍ୟକ୍ତିଗତ ଜୀବନ ଉମାଶଙ୍କର, ଖୋର୍ଦ୍ଧା ଜିଲ୍ଲାର ବାଣପୁର ଅନ୍ତର୍ଗତ ଅଚ୍ୟୁତରାଜପୁରଠାରେ ଜନ୍ମଗ୍ରହଣ କରିଥିଲେ । ପିଲାଦିନୁ ସେ ଜଣେ ମେଧାବୀ ଛାତ୍ର ଥିଲେ । ପରେ ବକ୍ସି ଜଗବନ୍ଧୁ ବିଦ୍ୟାଧର ମହାବିଦ୍ୟାଳୟ ଓ ଉତ୍କଳ ବିଶ୍ୱବିଦ୍ୟାଳୟରୁ ଶିକ୍ଷାଗ୍ରହଣ କରିଥିଲେ । ସେ ଗାୟତ୍ରୀ ପାଢ଼ୀଙ୍କୁ ବିବାହ କରିଥିଲେ । ଓଡ଼ିଶାର ପୂର୍ବତନ ପୁଲିସ ମହାନିର୍ଦ୍ଦେଶକ ଶ୍ୟାମସୁନ୍ଦର ପାଢ଼ୀ ତାଙ୍କର ଶ୍ୱଶୁର । ତାଙ୍କ ପୁତ୍ରଙ୍କ ନାମ ସିମାଞ୍ଚଳ ଓ ପୁତ୍ରବଧୂଙ୍କ ନାମ ସିପ୍ରା । ତାଙ୍କ ଝିଅଙ୍କ ନାମ ମୌସୁମୀ ଓ ଦିଲ୍ଲୀ ସରକାରରେ ମନ୍ତ୍ରୀ ଥିବା କୈଳାଶ ଗେହଲୋଟ ତାଙ୍କ ଜ୍ୱାଇଁ ଅଟନ୍ତି । ୨୦୨୧ ମସିହା ଅଗଷ୍ଟ ୨୬ ତାରିଖରେ ଦିଲ୍ଲୀଠାରେ ୭୭ ବର୍ଷ ବୟସରେ ତାଙ୍କର ପରଲୋକ ଘଟିଥିଲା । ବୃତିଗତ ଜୀବନ ୧୯୬୮ ମସିହାରେ ଉମାଶଙ୍କର ଭାରତୀୟ ପୁଲିସ ସେବାରେ ଯୋଗ ଦେଇଥିଲେ । ମୟୂରଭଞ୍ଜ, କୋରାପୁଟ, ସମ୍ବଲପୁର ଜିଲ୍ଲାରେ ସେ ଆରକ୍ଷୀ ଅଧିକ୍ଷକ ଭାବରେ କାର୍ଯ୍ୟ କରିଥିଲେ । ସେ ପରବର୍ତ୍ତୀ ସମୟରେ କେନ୍ଦ୍ରୀୟ ଡେପୁଟେସନରେ ଯାଇଥିଲେ । ପ୍ରଥମେ ସେ ସିବିଆଇର ସ୍ୱତନ୍ତ୍ର ନିର୍ଦ୍ଦେଶକ ଓ ୨୦୦୩ ମସିହାରେ ନିର୍ଦ୍ଦେଶକ ପଦଭାର ଗ୍ରହଣ କରିଥିଲେ । ସେ ଇଣ୍ଟରପୋଲର ଉପାଧ୍ୟକ୍ଷ ଭାବରେ ମଧ୍ୟ କାର୍ଯ୍ୟ କରିଥିଲେ । ପୁଲିସ ଚାକିରୀରୁ ଅବସର ପରେ ସେ ଓଡ଼ିଆ ସମ୍ବାଦପତ୍ର ସୂର୍ଯ୍ୟପ୍ରଭାର ସମ୍ପାଦକ ଭାବରେ କାର୍ଯ୍ୟ କରିଥିଲେ । ସେ ମେଘାଳୟ ରାଜ୍ୟ ପ୍ଲାନିଂ କମିଶନର ପରାମର୍ଶଦାତା ଓ ଭାରତରେ ମାଇକ୍ରୋସଫ୍ଟର ପରାମର୍ଶଦାତା ଭାବରେ ମଧ୍ୟ କାର୍ଯ୍ୟ କରିଥିଲେ । ଅଣ୍ଡରୱାର୍ଲଡ଼ ଡନ ଆବୁ ସଲେମ ଓ ତାର ପ୍ରେମିକା ମୋନିକା ବେଦୀଙ୍କୁ ଧରିବାରେ ଉମାଶଙ୍କର ମିଶ୍ରଙ୍କର ମୁଖ୍ୟ ଭୂମିକା ରହିଥିଲା ।
ସୁଲତାନପୁର ଏକ ଭାରତୀୟ ବିଜ୍ଞାପିତ ଅଞ୍ଚଳ   ଅଟେ । ଏହା ବିହାରର ‌‌ଭଗଲ୍ପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସୁଲତାନପୁର ୨୫.୨୩୮୩ ଉତ୍ତର ଅକ୍ଷାଂଶ ଓ ୮୬.୭୩୫୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୩୪ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସୁଲତାନପୁର ସହରର ମୋଟ ଜନସଂଖ୍ୟା ୪୧୮୧୨ ଅଟେ । ସେଥି ମଧ୍ୟରୁ ୫୩.୮୪% ଜଣ ପରୁଷ ହୋଇଥିବା ବେଳେ ୪୬.୧୬% ଜଣ ନାରୀ ଅଟନ୍ତି । ସୁଲତାନପୁରର ସାକ୍ଷରତା ହାର ୫୨.୨୪% ଅଟେ । ଏହା ଜାତୀୟ ହାରଠାରୁ ୧୨.୬୦% ପ୍ରତିଶତ କମ ଅଟେ । ସେଥିରୁ ୩୨.୧୮% ପ୍ରତିଶତ ପୁରୁଷ ଓ ୨୦.୦୬% ନାରୀ ଅଟନ୍ତି । ୧୭.୪୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସୁଲତାନପୁରର ସରକାରୀ ଭାଷା ଅଟେ ।
ନିହାରୀକା ମହାନ୍ତି ଜଣେ ପ୍ରସିଦ୍ଧ ଓଡ଼ିଶୀ ନୃତ୍ୟ କଳାକାର । ସେ କାନାଡାରେ ବଢ଼ିଥିଲେ ମଧ୍ୟ ମାତ୍ର ପାଞ୍ଚ ବର୍ଷ ବୟସରୁ ଓଡ଼ିଶୀ ଶିଖିଥିଲେ । ସେ ଗୁରୁ ମୂରଲୀଧର ମାଝି, ଗୁରୁ ପଙ୍କଜଚରଣ ଦାଶ, ଶ୍ରୀମତୀ ଆନନ୍ଦ ରାଧା ଓ ଶ୍ରୀମତୀ ମେନ‌କା ଠକ୍କରଙ୍କଠାରୁ ନୃତ୍ୟ ଶିକ୍ଷା କରିଥିଲେ । ସେ ଗୁରୁ କେଳୁଚରଣଙ୍କ ନୃତ୍ୟ ଶୈଳୀରେ ପ୍ରସିଦ୍ଧି ଲାଭ କରିଥିଲେ । ଗୁରୁଙ୍କ ମୃତ୍ୟୁ ପରେ ତାଙ୍କ ପୁତ୍ର ରତିକାନ୍ତ ମହାପାତ୍ର ଓ ପୁତ୍ରବଧୂ ସୁଜାତା ମହାପାତ୍ରଙ୍କଠାରୁ ଶିକ୍ଷା ଗ୍ରହଣ କରିଥିଲେ । ନିହାରୀକାଙ୍କ ମୂଳଲକ୍ଷ ଥିଲା, ଗୁରୁଶ୍ରଦ୍ଧା ଜରିଆରେ ଗୁରୁଙ୍କ ନୃତ୍ୟକୁ ଉତ୍ତର ଆମେରିକାରେ ପ୍ରସାର କରାଇବା । ସେ ୟର୍କ ବିଶ୍ୱବିଦ୍ୟାଳୟ, ଟରଣ୍ଟୋରୁ ନୃତ୍ୟରେ ସ୍ନାତ୍ତକ କରିବା ସ‌ହ ଆନ୍ତର୍ଜାତୀୟ ସ୍ତରରେ, ବିଶେଷତଃ ଉତ୍ତର ଆମେରିକାରେ ଏକ‌କ ନୃତ୍ୟ ପରିବେଷଣ କରିଛନ୍ତି । ସେ ଜାତୀୟ ଓଡ଼ିଶୀ ନୃତ୍ଯ ଓ ସଙ୍ଗତ ଉତ୍ସବ, ଭୁବନେଶ୍ୱର, ଭାରତୀୟ ସାଂସ୍କୃତିକ ସଙ୍ଗୀତ ଓ ନୃତ୍ୟ ଉତ୍ସବ, ଶିବାନନ୍ଦ ଆଶ୍ରମ, ବାହାମାସ୍, ଚିତ୍ରେଶ୍ ଦାଶ ନୃତ୍ୟ କମ୍ପାନୀଦ୍ୱାରା ସାନ୍‌ଫ୍ରାନ୍‌ସିସ୍କୋଠାରେ ଆୟୋଜିତ ଟ୍ରାଡ଼ିସନ୍‌ସ ଏନ୍‌ଗେଜ୍‌ଡ, ସାନ୍ ଫ୍ରାନ୍‌ସିସ୍‌କୋ ଏଥିନିକ୍ ଡ୍ୟାନ୍ସ୍ ଫେଷ୍ଟିବାଲ୍, ଓ ନର୍ତ୍ତକୀ ଡ୍ୟାନ୍ସ୍ ଫେଷ୍ଟିବାଲ୍‌ରେ ନୃତ୍ୟ ପରିବେଷଣ କରିଛନ୍ତି । ସେ ୨୦ ବର୍ଷ ଧରି ଆନୁଷ୍ଠାନିକ ଭାବେ ନୃତ୍ୟ ପରିବେଷଣ କରିଆସୁଛନ୍ତି । ସେ ୧୯୯୩ରୁ ନୃତ୍ୟ ଶିକ୍ଷା ଦେଉଥିବା ବେଳେ ୧୯୯୬ରୁ ନୃତ୍ୟ ନିର୍ଦ୍ଦେଶନା ଦେଉଛନ୍ତି । ସେ ବର୍ତ୍ତମାନ ନୃତ୍ୟ ଅନୁଷ୍ଠାନ ଗୁରୁ ଶ୍ରଦ୍ଧାର ପ୍ରଧାନ ଅଧ୍ୟକ୍ଷ ଓ ପ୍ରବନ୍ଧକ ।
ସେଫପୋଡୋକ୍ସିମ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଭାଣ୍ଟିନ୍, ହେଉଛି ଏକ ଆଣ୍ଟିବାୟୋଟିକ ଯାହା ମଧ୍ୟକର୍ଣ୍ଣ ପ୍ରଦାହ, ଷ୍ଟ୍ରେପ୍ ଗଳା, ସାଇନୁସାଇଟିସ୍, ମୂତ୍ରନଳୀ ସଂକ୍ରମଣ ଏବଂ ଗନରିଆ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ବାନ୍ତି, ଯୋନୀପଥ ଇଷ୍ଟ ସଂକ୍ରମଣ, ପେଟ ଯନ୍ତ୍ରଣା ଏବଂ ମୁଣ୍ଡବିନ୍ଧା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା ଏବଂ କ୍ଲୋଷ୍ଟ୍ରିଡିଓଡେସ୍ ଡିଫାଇସିଲ୍ ସଂକ୍ରମଣ ହୋଇପାରେ । ଗର୍ଭାବସ୍ଥାରେ ବ୍ୟବହାର ସହିତ କୌଣସି କ୍ଷତି ହେବାର ପ୍ରମାଣ ନଥିବାବେଳେ, ଏହାର ବ୍ୟବହାରର ଭଲରୂପେ ଅଧ୍ୟୟନ କରାଯାଇ ନାହିଁ । ଏହା ଏକ ତୃତୀୟ ପିଢ଼ୀର ସେଫାଲୋସ୍ପୋରିନ୍ ଏବଂ ଜୀବାଣୁର କୋଷ କାନ୍ଥରେ ହସ୍ତକ୍ଷେପ କରି କାର୍ଯ୍ୟକ୍ଷମ ହୁଏ । ୧୯୮୦ ମସିହାରେ ସେଫପୋଡୋକ୍ସିମ ପେଟେଣ୍ଟ୍ ହୋଇଥିଲା ଏବଂ ୧୯୮୯ରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୨୦୦ ମିଗ୍ରାର ୨୦ଟି ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୩୬ ଡଲାର ଅଟେ।
ରାମ ମନ୍ଦିର ଓଡ଼ିଶାର ଭୁବନେଶ୍ୱରରେ ଥିବା ଏକ ରାମ ମନ୍ଦିର । ଏହା ନଗରର ଜନପଥରେ ଖାରବେଳ ନଗରଠାରେ ଅବସ୍ଥିତ । ୧୯୭୯ ମସିହାରେ ଏହି ମନ୍ଦିର ପ୍ରତିଷ୍ଠା କରାଯାଇଥିଲା । ମନ୍ଦିରଟି ୧.୨୫ ଏକର ପରିମିତ ଜାଗାରେ ପ୍ରତିଷ୍ଠିତ । ବେଢ଼ାରେ ମୁଖ୍ୟ ମନ୍ଦିର ସହିତ ଅନ୍ୟ ୬ଟି ପାର୍ଶ୍ୱ ଦେବାଦେବୀଙ୍କ ମନ୍ଦିର ରହିଛି । ଇତିହାସ ଭୁବନେଶ୍ୱରରେ ରାମ ମନ୍ଦିରଟିଏ ନଥିବାରୁ, ଏହି ମନ୍ଦିରଟି ପ୍ରତିଷ୍ଠା କରିବାର ପରିକଳ୍ପନା କରିଥିଲେ ବାରଙ୍ଗ କାଚ କାରଖାନାର ପ୍ରତିଷ୍ଠାତା ଦେଓକରଣ ଝୁନଝୁନୱାଲା । ମନ୍ଦିରର ରାମ, ଲକ୍ଷ୍ମଣ ଓ ସୀତାଙ୍କର ବିଗ୍ରହ ସେ ରାଜସ୍ଥାନରେ ଆଣି ବର୍ତ୍ତମାନ ମନ୍ଦିରର ଖାଇବା ସ୍ଥାନରେ ରଖି ପୂଜା ଆରମ୍ଭ କରିଥିଲେ । ୧୯୬୮ ମସିହାରେ ଦେଓକରଣଙ୍କର ପରଲୋକ ଘଟିଥିଲା ଓ ମନ୍ଦିର ପ୍ରତିଷ୍ଠା ହେବାର ଆଶା ମଧ୍ୟ ମଉଳିଥିଲା । ବହୁ ବର୍ଷ ପରେ, ଓଡ଼ିଶା ସରକାର ମନ୍ଦିର ପାଇଁ ୧.୨୫ ଏକର ଜମି ଯୋଗାଇ ଦେଇଥିଲେ । ସାତ ଜଣ ପ୍ରତିଷ୍ଠିତ ବ୍ୟବସାୟୀ ମନ୍ଦିର ନିର୍ମାଣ କାର୍ଯ୍ୟ ପାଇଁ ଆଗେଇ ଆସିଥିଲେ । ସେମାନେ ଥିଲେ ହଂସରାଜ ନରୁଲା, ଜଗଦୀଶ ଚନ୍ଦ୍ର ବୁଦ୍ଧିରାଜା, ଯୁଗଳ କିଶୋର ଝୁନଝୁନୱାଲା, ଶ୍ୟାମସୁନ୍ଦର ଅଗ୍ରୱାଲା, ଜଗଦୀଶ ରାୟ ଗୁପ୍ତା, ରାଜକିଶୋର ସାହୁ ଓ ବି. ଜେ. ପାଠକ । ମନ୍ଦିରର ଡିଜାଇନ ପ୍ରସ୍ତୁତ କରିଥିଲେ କୋଠାରି ଆଣ୍ଡ ଆସୋସିଏଟସ । ୧୯୭୯ ମସିହା ଜୁନ ୨୭ ତାରିଖ, ରଥଯାତ୍ରା ପରଦିନ ପୁରୀର ଶଙ୍କରାଚାର୍ଯ୍ୟଙ୍କଦ୍ୱାରା ମନ୍ଦିର ପ୍ରତିଷ୍ଠା କରାଯାଇଥିଲା । ୨୦୧୯ ମସିହା ସେପ୍ଟେମ୍ବର ୧୩ ତାରିଖରେ ଓଡ଼ିଶା ସରକାର ଏହି ମନ୍ଦିରର ପରିଚାଳନା ନିଜ ହାତକୁ ନେଇଥିଲେ ଓ ବିମଳ ପାତ୍ରଙ୍କୁ ମନ୍ଦିରର କାର୍ଯ୍ୟକାରୀ ଭାବରେ ନିଯୁକ୍ତ କରିଥିଲେ । ପର୍ବପର୍ବାଣି ଏଠାରେ ପ୍ରତିବର୍ଷ ରାମ ନବମୀରେ ଅନେକ ଭକ୍ତଙ୍କର ସମାଗମ ହୋଇଥାଏ ।
ପାରାବାଇ ମୁନିୟାମ୍ମା  (୨୫ଜୁନ ୧୯୩୭ - ୨୯ ମାର୍ଚ୍ଚ ୨୦୨୦) ଜଣେ ଭାରତୀୟ ଲୋକ ସଙ୍ଗୀତ ଗାୟିକା ଓ ଅଭିନେତ୍ରୀ ଥିଲେ  । ମଦୁରାଇର ପାରାବାଇ ଗ୍ରାମରେ ଜନ୍ମ ଗ୍ରହଣ କରିଥିବାର ତାଙ୍କର ନାମ ପୂର୍ବରୁ ପାରାବାଇ ବିଶେଷଣ ଲାଗିଛି । ଅନେକ ତାମିଳ ଚଳଚ୍ଚିତ୍ରରେ ସେ ସ‌ହକଳାକାର ଭାବରେ କାମ କରିଥିବା ସ‌ହିତ ପ୍ରଚ୍ଛଦପଟ ଗାୟିକା ଥିଲେ । ପାରାବାଇଙ୍କର କଲାଇଗନାର ଟିଭିରେ   ନିଜସ୍ୱ ଏକ  'ରୋଷେଇ ପ୍ରଦର୍ଶନ'  ସିରିଆଲ ଥିଲା । କଲିଉଡ   ଚଳଚ୍ଚିତ୍ର ଉଦ୍ୟୋଗକୁ ସଙ୍ଗୀତ ନିର୍ଦ୍ଦେଶକ ବିଦ୍ୟାସାଗର ତାଙ୍କ ଆଣିଥିଲେ ଓ ପରିଚିତ କରେଇଥିଲେ । ବୃତ୍ତି ମୁନିୟାମ୍ମା‌ ଗାୟିକା ଭାବରେ ତାଙ୍କର ପେଷା ଆରମ୍ଭ କରି ସାଂସ୍କୃତିକ ମନ୍ଦିର ଉତ୍ସାବମାନଙ୍କରେ ପ୍ରଦର୍ଶନ କରିବାକୁ ଲାଗିଲେ ଓ ତାଙ୍କୁ ୬୦ ବର୍ଷ ବୟସ ହେବା ବେଳକୁ ସେ ୨,୦୦୦ ମଞ୍ଚରେ ଲୋକଗୀତ ପ୍ରଦର୍ଶନ କରିଥିଲେ ଓ ଏହା ମଧ୍ୟରେ ଲକ୍ଷ୍ଣଣ ସ୍ମୃତି   ସଂସ୍ଥା ତରଫରୁ ଲଣ୍ଡନ, ସିଙ୍ଗାପୁର ଓ ମାଲୟେସିଆକୁ ଯାଇ ସେଠାରେ ପ୍ରଦର୍ଶନ କରିଥିଲେ । ଦି ହିନ୍ଦୁ ଖରବକାଗଜରେ ଏକ ଇଣ୍ଟରଭିଉରେ ସେ ଦର୍ଶେଇଥିଲେ, ପୁରାତନ ଲୋକ ସଙ୍ଗୀତ ଓ ନୃତ୍ୟ ସମ୍ପର୍କୀୟ ପ୍ରଦର୍ଶନକୁ ବିଦେଶରେ ମଧ୍ୟ ମାନବ ଜାତି ଆଦର କରୁଛନ୍ତି ଓ ସମ୍ମାନ ଦେଉଛନ୍ତି । ପାରାବାଇ ଜୀବନରେ ଶିର୍ଷରେ ଥିବା ବେଳେ ଅନେକ ସଙ୍ଗୀତ ନିର୍ଦ୍ଦେଶକ ଯେପରିକି ଏ ଆର ରହମନ ତାଙ୍କୁ ୧୯୯୫ରେ ନିର୍ମିତ  'ମୁଥୁ'  ଚଳଚ୍ଚିତ୍ରରେ ଗାଇବାକୁ ନିମନ୍ତ୍ରଣ ଦେଇଥିଲେ କିନ୍ତୁ ସେ କୌଣସି ଅଜ୍ଞାତ କାରଣରୁ ବିନୟର ସ‌ହିତ ତାକୁ ପ୍ରତ୍ୟାଖ୍ୟାନ କରିଥିଲେ । ଆଉ ମଧ୍ୟ ସଙ୍ଗୀତ ନିର୍ଦ୍ଦେଶକ ବିଦ୍ୟାସାଗାର ତାଙ୍କୁ ୨୦୦୩ରେ ଧୁଲ ନାମକ ଚଳଚ୍ଚିତ୍ରେ ଗାଇବାକୁ ଅନୁରୋଧ କରିଥିଲେ ଓ ସେ ତାହାକୁ ସ୍ୱୀକାର କରିଥିଲେ । ଧୁଲ ଚଳଚ୍ଚିତ୍ରରେ ସେ ପ୍ରଥମ ଥର ପାଇଁ ପ୍ରଚ୍ଛଦପଟ ଗାୟିକା ଭାବରେ କାମ କରି ପ୍ରଥମ ଚଳଚ୍ଚିତ୍ର ଗୀତ ସିଙ୍ଗମ ପୋଲା ନ‌ଦନ୍ତୁ ବାରନ ଗାଇଥିଲେ ଓ ଲଢ଼େଇ ସୁଟିଙ୍ଗ ସମୟରେ ହୋଇଥିବା ସେହି ଗୀତ ବ‌ହୁଳ ଭାବରେ ଆଦର ଲାଭ କରିଥିଲା । ଅବଶେଷରେ ତାଙ୍କୁ ୬୦ ବର୍ଷ ହୋଇଥିବା ବେଳେ ସେହି ଚଳଚ୍ଚିତ୍ରରେ ସେହି ନିର୍ଦ୍ଦେଶକ ତାଙ୍କୁ ଗୋଟିଏ ପାର୍ଶ ଭୂମିକାରେ ଅଭିନୟ କରିବାକୁ ସୁଯୋଗ ଦେଇଥିଲେ ଯାହା ତାଙ୍କର ପ୍ରଥମ ଚଳଚ୍ଚିତ୍ର ଅଭିବୟ ଥିଲା । ଏହା ପରେ ସେ ୫୦ରୁ ଉର୍ଦ୍ଧ୍ୱ ଚଳଚ୍ଚିତ୍ରରେ ଜେଜେମା ବା ଆଇ ଭୂମିକାରେ ଅଭିନୟ କରିଥିଲେ । ସେହି ଚଳଚ୍ଚିତ୍ରର ସଫଳତା ଯୋଗୁ ମୁନିୟାମ୍ମାଙ୍କୁ ଚଳଚ୍ଚିତ୍ର ଉଦ୍ୟୋଗରେ ଆହୁରି ଅନେକ ପ୍ରସ୍ତାବ ମିଳିଥିଲା । ନଭେମ୍ବର ୨୦୧୯ ମସିହାର ସେ ସମ୍ପୁର୍ଣ୍ଣ ଅସୁସ୍ଥତା ହେତୁ ମୃତ୍ୟ ବରଣ କରିବା ଖବର ଗୁଜବ ହୋଇ ବୁଲୁଥିଲା । ଫେବୃଆରୀ ୨୦୨୦ରେ ମାୟନ‌ଧି ଚଳଚ୍ଚିତ୍ରକୁ ଉତ୍ସାହିତ କରିବା ପାଇଁ ସେ ଅଭିନେତା ଅବି ଶ୍ରବଣନଙ୍କ ଅନୁରୋଧ କ୍ରମେ ଅନେକ ବର୍ଷାର ଅସୁସ୍ଥତା ସତ୍ତ୍ୱେ ଥିଏଟରକୁ ଯାଇଥିଲେ । ତାମିଲନାଡ଼ୁ ସରକାର ୨୦୧୯ ମସିହାରେ ତାଙ୍କୁ ତାଙ୍କର ଅବଦାନ ନିମନ୍ତେ କଲାଇମଣି   ପୁରସ୍କାର ଦେଇ ସମ୍ମାନିତ କରିଥିଲେ । ମୃତ୍ୟୁ ମୁନିୟାମ୍ମା ୨୦୨୦ ମସିହାର ୨୯ ତାରିଖ ଦିନ ୮୨ ବର୍ଷ ବୟସରେ ବେମାରୀରେ ପିଡ଼ିତ ଇହଲୀଳା ସମ୍ଭରଣ କରିଥିଲେ ।
ମେଥି ଶାଗ ପରଟା ଭାରତର ଓଡ଼ିଶାରେ ରନ୍ଧାଯାଉଥିବା ଏକ ଖାଦ୍ୟ । ଉପାଦାନ ଅଟା  ୫୦୦ ଗ୍ରାମ ମେଥିଶାଗ   ୫୦୦ ଗ୍ରାମ ତେଲ - ଆବଶ୍ୟକତା ଅନୁସାରେ ଲୁଣ - ଆବଶ୍ୟକତା ଅନୁସାରେ ତିଆରି ପ୍ରଣାଳୀ ମେଥି ଶଗକୁ ଭଲକରି ବାଛି ଡାଙ୍ଗରୁ ପତ୍ରକୁ ଅଲଗା କରି ରଖନ୍ତୁ। ଶାଗକୁ ଭଲକରି ପାଣିରେ ଧୋଇ ଗୁଣ୍ଡ ଗୁଣ୍ଡ କରି କାଟି ଦିଅନ୍ତୁ। ତାକୁ ଅଟା ସହିତ ମିଶାଇ ଆବଶ୍ୟକ ଅନୁସାରେ ଲୁଣ ଓ ପଣି ଦେଇ ଚକଟନ୍ତୁ। ପାଖାପାଖି ୧୫ ମିନିଟ ଘୋଡାଇ ରଖି ଦିଅନ୍ତୁ। ତା ପରେ ତାକୁ ପରଟା ଆକାରରେ ବେଲି ଗରମ ତାୱାରେ ମଧ୍ୟମ ଆଞ୍ଚରେ ସେକନ୍ତୁ। ଅଧସେକା ହେଲାପରେ ତେଲ ଦୁଇ ଚାମଚ ଦେଇ ପୁଣି ବାଦାମି ରଙ୍ଗ ହେବାଜାଏ ସେକନ୍ତୁ। ଏହା ସହିତ ଟମାଟୋ ସସ ବା ଟମାଟୋ ଚଟଣି ଲଗାଇ ଖାଇବାକୁ ଭଲ ଲାଗେ।
ମା, ୧୯୯୨ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ପ୍ରଶାନ୍ତ ନନ୍ଦ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ବସନ୍ତ ନାୟକ ଏହି କଥାଚିତ୍ରଟିର କାହାନୀ ରଚନା କରିଥିଲେ ଏବଂ ବିଜୟ ମିଶ୍ର କଥାଚିତ୍ରଟିର ସଂଳାପ ରଚନା କରିଥିଲେ । ଉତ୍ତମ ମହାନ୍ତି, ଅପରାଜିତା ମହାନ୍ତି, ହର ପଟ୍ଟନାୟକ, ପ୍ରସନ୍ନ‌ଜିତ ଚାଟାର୍ଜୀ, ନମ୍ରତା ଦାସ, ରାଇମୋହନ ପରିଡ଼ା, ରାଖୀ ଗୁଲ୍‌ଜାର୍, ଅଭିଶେକ ଚାଟାର୍ଜୀ, ବିଳ୍ପବ ଚାଟାର୍ଜୀ, ହେମନ୍ତ ଦାସ, ଋତୁ ଦାସ, ଶତାବ୍ଦୀ ରାୟ, ଅଜିତ ଦାସ, ପ୍ରେମାଞ୍ଜନ ପରିଡ଼ା, ଅରବିନ୍ଦ ଷଡ଼ଙ୍ଗୀ, ବ୍ରଜ ସିଂହ, ଦେବୁ ବ୍ରହ୍ମା, ସୁରେଶ ବଳ, ଶଙ୍କର ଦତ୍ତ, ରବି ପରିଡ଼ା, ମୁନୁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ରାହୁଲ ଦେବ ବର୍ମଣ । ଗୀତିକାର ସ୍ୱରୂପ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ଆଶା ଭୋସ୍‌ଲେ, କବିତା କ୍ରିଷ୍ଣମୂର୍ତ୍ତୀ, ଅମିତ କୁମାର, ବାବଲ୍ ମେହେଟା, ଲୋପିତା ମିଶ୍ର, ଉତ୍ତମ ମହାନ୍ତି, ଦେବାଶିଷ ମହାପାତ୍ର, ଜଲି ମୁଖାର୍ଜୀ, ସ୍ୱାଗତିକା ସେନ, ଅଲ୍କା ଅଗ୍ନି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଜାମିନ ହେଉଛି ଏକ ଅନୁମତି ଯାହା ଜଣେ ଗିରଫ ହୋଇଥିବା ଲୋକକୁ ଜେଲରେ ନରହିବାର ସ୍ୱାଧୀନତା ଦେଇଥାଏ । ଜାମିନ ମଞ୍ଜୁର ହେବାଦ୍ୱାରା ଗିରଫ ହୋଇଥିବା ବ୍ୟକ୍ତି ଜେଲରେ ବନ୍ଦୀ ନହୋଇ କେବଳ ଆବଶ୍ୟକ ସମୟରେ ନ୍ୟାୟାଳୟରେ ହାଜର ହେବାକୁ ପଡ଼େ । ଜାମିନ ସାଧାରଣତଃ ଜାମିନଦାରଙ୍କ ପ୍ରତିଶ୍ରୁତିରେ ଦିଆଯାଏ ଯଦିଓ କେତେକ କ୍ଷେତ୍ରରେ ବ୍ୟକ୍ତିଗତ ମୁଚାଲିକାରେ ମଧ୍ୟ ମୁକ୍ତ କରାଯାଇଥାଏ । ଜାମିନ ସମ୍ବନ୍ଧୀୟ ଆଇନ ଜାମିନ ମୁଖ୍ୟତଃ ଦଣ୍ଡନୀତି ପ୍ରକ୍ରିୟା ସଂହିତାଦ୍ୱାରା ନିୟନ୍ତ୍ରିତ ହୋଇଥାଏ । ଏହି ଆଇନ ଅନେକ ପ୍ରକାର ଜାମିନ ବିଷୟରେ ଉଲ୍ଲେଖ କରିଛି । ଜାମିନ ଦୃଷ୍ଟିରୁ ଅପରାଧଗୁଡ଼ିକୁ ୨ ଭାଗରେ ବିଭକ୍ତ କରାଯାଇଛି । ଜାମିନଯୁକ୍ତ ମାମଲା ଜାମିନ ବିହୀନ ମାମଲା ଜାମିନଯୁକ୍ତ ମାମଲା ଧାରା ୪୩୬ ଜାମିନଯୁକ୍ତ ମାମଲାରେ ଜାମିନର ପ୍ରାବଧାନ ରହିଛି । ସାଧାରଣତଃ ଜାମିନଯୁକ୍ତ ମାମଲାରେ ଜାମିନ ମିଳିବା ବନ୍ଦୀର ଅଧିକାର ଅଟେ । ଜାମିନଦାରଙ୍କଦ୍ୱାରା କିମ୍ବା ବ୍ୟକ୍ତିଗତ ମୁଚାଲିକାରେ ବନ୍ଦୀକୁ ଖଲାସ କରାଯାଇଥାଏ । ଜାମିନ ବିହୀନ ମାମଲା ଧାରା ୪୩୭ ଜାମିନ ବିହୀନ ମାମଲାର ଆଇନ ଉଲ୍ଲେଖ କରିଥାଏ । ଏହିପ୍ରକାର ମାମଲାରେ ଜାମିନ ମିଳିବା ଅଦାଲତ କିମ୍ବା ପୋଲିସ ଅଧିକାରୀଙ୍କ ଅନୁମତି ଉପରେ ନିର୍ଭର କରିଥାଏ । ସାଧାରଣତଃ ଗୁରୁତ୍ତ୍ୱପୂର୍ଣ୍ଣ ଅପରାଧମାନଙ୍କୁ ଜାମିନ ବିହୀନ ଭାବେ ଶ୍ରେଣୀଭୁକ୍ତ କରାଯାଇଛି । ଅଗ୍ରୀମ ଜାମିନ ଯଦିଓ ଜାମିନ କେବଳ ଗିରଫ ହେବା ପରେ ହିଁ ମଞ୍ଜୁର ହୋଇଥାଏ, ତଥାପି ଅନେକ କ୍ଷେତ୍ରରେ ଗିରଫଦାରୀ ଏଡ଼ାଇବା ପାଇଁ ଅଗ୍ରୀମ ଜାମିନ ଦିଆଯାଇଥାଏ । ଏହା ଜାମିନର ନୁହେଁ, କେବଳ ଏକ ନିର୍ଦ୍ଦେଶ ଯାହାଦ୍ୱାରା ଜାମିନ ବିହୀନ ମାମଲାରେ ଗିରଫ ହୋଇଥିବା ବ୍ୟକ୍ତିକୁ ସଙ୍ଗେ ସଙ୍ଗେ ଜାମିନ ପ୍ରଦାନ କରାଯାଇଥାଏ । ଏହାର ପ୍ରାବଧାନ ଧାରା ୪୩୮ରେ ଉଲ୍ଲେଖ ରହିଛି ।
ରକ୍‌ଷ୍ଟାର୍, ୨୦୧୫ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରର ପ୍ରଯୋଜନା କରିଥିଲେ ମନୋରଞ୍ଜନ ପାଲ୍ । ମନୋରଞ୍ଜନ ଫିଲ୍ମସ୍ ଆଣ୍ଡ ଏଣ୍ଟରଟେନମେଣ୍ଟ ବ୍ୟାନରରେ ନିର୍ମିତ ହୋଇଥିଲା ଏହି ଚଳଚ୍ଚିତ୍ରଟି । କୁମାର ସରୋଜ ଏହି ଚଳଚ୍ଚିତ୍ରଟି କାହାଣୀ ଲେଖିଥିଲେ ଏବଂ ଅଜୟ ସାମଲ ଏହି କଥାଚିତ୍ରଟିର ସଂଳାପ ଲେଖିଥିଲେ । ସରୋଜ ମଧ୍ୟ କଥାଚିତ୍ରଟିର ଚିତ୍ରନାଟ୍ୟ ଏବଂ ନିର୍ଦ୍ଦେଶନା ଦେଇଥିଲେ । ଏସ୍. ଚନ୍ଦ୍ରକାନ୍ତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ନାୟକ ବୁଲୁ ଏବଂ ନାୟିକା ପୁନମ ମିଶ୍ର । ପ୍ରଜ୍ଞା ଖଟୁଆ, ପୁଷ୍ପା ପଣ୍ଡା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ୨୨ ମଇ ୨୦୧୫ରେ ଏହି ଚଳଚ୍ଚିତ୍ରଟି ମୁକ୍ତିଲାଭ କରିଥିଲା । ଅଭିନୟ ବୁଲୁ ପୁନମ ମିଶ୍ର ପ୍ରଜ୍ଞା ଖଟୁଆ ପୁଷ୍ପା ପଣ୍ଡା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏସ୍. ଚନ୍ଦ୍ରକାନ୍ତ । ଗୀତିକାର ଅରୁଣ ମନ୍ତ୍ରୀ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । କୁମାର ବାପି, ଅନ୍ତରା ଚକ୍ରବର୍ତ୍ତୀ ଆଦି କଣ୍ଠଶିଳ୍ପୀଗଣ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବାଳୀ - ଦ ସେଭିଅର୍ ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୂର୍ଯ୍ୟକାନ୍ତ ସାମଲ । କେ. ମୂରଲୀକ୍ରିଷ୍ଣା ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସୂର୍ଯ୍ୟକାନ୍ତ ସାମଲ ଓ ମାମା ସାମଲ । ମନୋଜ ମିଶ୍ର, ଅଶ୍ରୁମୋଚନ ମହାନ୍ତି, ସ୍ମିତା ମହାନ୍ତି, ଚୌଧୁରୀ ଜୟପ୍ରକାଶ ଦାସ, ହରିହର ମହାପାତ୍ର, ଚିନ୍ତାମଣି ବିଶ୍ୱାଳ, ଶୁଭ୍ରାଂଶୁ ମହାନ୍ତି, ବାପି ରାୟ, ଜ୍ଞାନ, ବାକ୍ ରବି, ଶମ୍ଭୁ ଖୁଣ୍ଟିଆ, ଲୀନା ସାମଲ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୨ ମସିହାର ସେପ୍ଟେମ୍ବର ୨୩ ତାରିଖରେ ମୁକ୍ତିଲାଭ କରିଥିଲା । ଅଭିନୟ ସୂର୍ଯ୍ୟକାନ୍ତ ସାମଲ ମାମା ସାମଲ ମନୋଜ ମିଶ୍ର ଅଶ୍ରୁମୋଚନ ମହାନ୍ତି ସ୍ମିତା ମହାନ୍ତି ଚୌଧୁରୀ ଜୟପ୍ରକାଶ ଦାସ ହରିହର ମହାପାତ୍ର ଚିନ୍ତାମଣି ବିଶ୍ୱାଳ ଶୁଭ୍ରାଂଶୁ ନାୟକ ବାପି ରାୟ ଜ୍ଞାନ ବ୍ଲାକ୍ ରବି ଶମ୍ଭୁ ଖୁଣ୍ଟିଆ ଲୀନା ସାମଲ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସଞ୍ଜୟ ସିତୁ । ସତ୍ୟାନନ୍ଦ ନାୟକ, ଦୀପକ, ବଣ୍ଟି ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ଅସୀମା ପଣ୍ଡା, ତାରିକ୍ ଅଜିଜ୍, ଅର୍ପିତା ଚୌଧୁରୀ, ଶଶାଙ୍କ ଶେଖର, ଦୀପ୍ତିରେଖା ପାଢ଼ୀ, ମାମା ସାମଲ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ । ୨୦ ନଭେମ୍ବର ୨୦୨୨ରେ, କାର୍ତ୍ତିକ ପୂର୍ଣ୍ଣିମା ଦିନ ଲୋହିଆ ଏକାଡେମୀଠାରେ ଏହି କଥାଚିତ୍ରଟିର ଗୀତଗୁଡ଼ିକ ମୁକ୍ତିଲାଭ କରିଥିଲା ।
ସାହିତ୍ୟରେ ଆଦର୍ଶବାଦ ପ୍ରଚାର କରିବା ଥିଲା ଜାତୀୟ କବି ସାରଳା ଦାସଙ୍କ ଅନ୍ୟତମ ଲକ୍ଷ୍ୟ । ସାମାଜିକ ଆଦର୍ଶବୋଧର ପ୍ରତିଷ୍ଠା ପାଇଁ ସେ ଆପଣାର ବିଶାଳ ଗ୍ରନ୍ଥ ମହାଭାରତର କଥନକ ମଧ୍ୟରେ ଯେଉଁଠେ ଅବକାଶ ପାଇଛନ୍ତି ଏହି ଆଦର୍ଶବୋଧକୁ ବିଭିନ୍ନ ଚରିତ୍ରରାଜିର ମୁଖରେ ପ୍ରଦାନ କରିଯାଇଛନ୍ତି । ସାରଳା ଦାସଙ୍କ ଉଲ୍ଲଖିତ ଆଦର୍ଶ ଥିଲା ସମସାମୟିକ ଉତ୍କଳର ସାମାଜିକ ଆଦର୍ଶ । ଏସବୁ ମୂଳରେ କବିଙ୍କ ଉଦ୍ଦେଶ୍ୟ ଥିଲା ସାଧାରଣ ଲୋକର ଚରିତ୍ର ଗଠନ ଏବଂ ନୈତିକ ଚେତନାର ଜାଗରଣ । କବିଙ୍କ ବିରଚିତ ମହାଭାରତ ତତ୍କାଳୀନ ଉତ୍କଳରେ ପ୍ରଚଳିତ ରାଶି ରାଶି ପ୍ରବାଦ ରୂପକ ସୁରଭିତ ସୁମନର ଏକ ନନ୍ଦନକାନନ । ବସ୍ତୁତଃ ବିଚାର କଲେ ଏସବୁ ପ୍ରବାଦଗୁଡ଼ିକ ମଧ୍ୟରୁ କେତେକ କବି କଳ୍ପନା ସମ୍ଭୂତ ଆଉ କେତେକ ତତ୍କାଳୀନ ଉତ୍କଳୀୟ ଲୋକ ମୁଖରେ ପ୍ରଚଳିତ କଥା । ଏସବୁ କବିଙ୍କ ପାଣ୍ଡିତ୍ୟ, ବହୁ ଶାସ୍ତ୍ର ଦର୍ଶିତା ତଥା ଦୂର ଦୃଷ୍ଟିର ସୁସମନ୍ୱୟରେ କବି ଲେଖନୀରେ ତାହା ମନୋଜ୍ଞ ଭାବେ ପ୍ରକାଶ ପାଇଛି । କବି ସ୍ୱକୀୟ ଅନୁଭୁତି ସଂଜାତ ବିଚାରବୋଧରୁ ଯେଉଁ ମହନୀୟ ଆଦର୍ଶବଳୀର ପ୍ରଚାର କରିଯାଇଛନ୍ତି ତାହାହିଁ ତାଙ୍କର ଆଦର୍ଶଗତ ଐକାନ୍ତିକତାର ଯଥାର୍ଥ ପରିଚାୟକ । କବିଙ୍କ ଏହି ଆଦର୍ଶବୋଧ କେତେବେଳେ ପ୍ରଚାର ଧର୍ମତାକୁ ଆଶ୍ରୟ କରିଛି ତ କେତେବେଳେ ବିଭିନ୍ନ ଲୋକ କଥା ଦେଇ ଆତ୍ମ ପ୍ରକାଶ କରିଛି । ନୀତି ବାଣୀ ବା ନୀତି ଉପଦେଶ ସୁସ୍ଥ ସୁନ୍ଦର ଜୀବନଚର୍ଯ୍ୟାର ମହାର୍ଘ ଉପାଦାନ ହେଲେ ସୁଦ୍ଧା ସାହିତ୍ୟିକ ରସାବେଦନ ଦୃଷ୍ଟିରୁ ତାହା ନିରସ ଓ ଶୁଷ୍କ ପ୍ରତୀୟମାନ ହୋଇଥାଏ । ଏଣୁ ଏହି ରସ ଶୂନ୍ୟ ଉପଦେଶାବଳୀକୁ ସରସ ଓ ସ୍ୱାଦିଷ୍ଟ କରିବା ଲକ୍ଷ୍ୟରେ କବି ଲୋକ ପ୍ରଚଳିତ ପ୍ରବାଦ ଗୁଡିକୁ ମାଧ୍ୟମ ରୂପେ ଗ୍ରହଣ କରିଛନ୍ତି । ସ୍ୱକୀୟ ପୁରାଣ ଗର୍ଭିତ ବିଭିନ୍ନ ଉପାଖ୍ୟାନ ତଥା ଚରିତ୍ରାବଳୀର କର୍ମ କୁଶଳତାକୁ ଜନଚିତ୍ତଗ୍ରାହୀ ପ୍ରବାଦ ମାଧ୍ୟମରେ ପ୍ରକାଶ ପୂର୍ବକ ସୁପରିକଳ୍ପିତ ଆଦର୍ଶବୋଧକୁ ପ୍ରଚାର କରିଯାଇଛନ୍ତି ।
ଇନଫ୍ଲିକ୍ସିମାବ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ରେମିକେଡ୍, ହେଉଛି ଏକ ଔଷଧ ଯାହା କ୍ରନ୍ ରୋଗ, ଅଲସରେଟିଭ କୋଲାଇଟିସ, ରିଉମାଟଏଡ ଆର୍ଥ୍ରାଇଟିସ, ଆଙ୍କିଲୋଜିଙ୍ଗ୍ ସ୍ପଣ୍ଡିଲାଇଟିସ୍, ସୋରିଆସିସ, ସୋରିଆଟିକ୍ ଆର୍ଥ୍ରାଇଟିସ୍ ଏବଂ ବେସେଟ୍ ରୋଗ ଭଳି ଅନେକ ଅଟୋମ୍ୟୁମ୍ୟୁନ୍ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  ଏହାକୁ ମେଥୋଟ୍ରେକ୍ସେଟ୍ ସହିତ ଏକତ୍ର ବ୍ୟବହାର କରାଯାଇପାରେ  ଏହା ଅତି ଧୀର ଶିରାଭ୍ୟନ୍ତର ଇଞ୍ଜେକସନ ଆକାରରେ କମରେ ୨ ଘଣ୍ଟା ଧରି ଦିଆଯାଏ ଓ ଛଅରୁ ଆଠ ସପ୍ତାହ ବ୍ୟବଧାନରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସଂକ୍ରମଣ, ତୀବ୍ର ଇନଫ୍ୟୁଜନ ପ୍ରତିକ୍ରିୟା, ଯକୃତ ସମସ୍ୟା ଏବଂ ପେଟ ଯନ୍ତ୍ରଣା ଅନ୍ତର୍ଭୁକ୍ତ  ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କର୍କଟ, ହେପାଟାଇଟିସ୍ ବିର ପୁନଃ ସକ୍ରିୟତା, ହୃଦଘାତର ଅବସ୍ଥା ଖରାପ ହେବା ଏବଂ ଲୁପସ୍ ପରି ଅବସ୍ଥା ହୋଇପାରେ  ଗର୍ଭାବସ୍ଥାରେ ବ୍ୟବହାର ସୁରକ୍ଷିତ କି ନାହିଁ ତାହା ଅସ୍ପଷ୍ଟ ରହିଛି। ସ୍ତନ୍ୟପାନ ସମୟରେ ବ୍ୟବହାର ଶିଶୁ ପାଇଁ ନିରାପଦ ଅଟେ  ଇନଫ୍ଲିକ୍ସିମାବ ହେଉଛି ଏକ ଚିମେରିକ ମୋନୋକ୍ଲୋନାଲ ଆଣ୍ଟିବଡି ଓ ବାୟୋଲୋଜିକାଲ ଏଜେଣ୍ଟ । ଏହା - ସ‌ହ ବାନ୍ଧି ହୋଇଯାଇ ତାହାକୁ ନିଉଟ୍ରାଲାଇଜ କରି କାର୍ଯ୍ୟକ୍ଷମ ହେଉଥିବା ପରି ମନେହୁଏ, ଏହାକୁ କୋଷରେ ଥିବା ରିସେପ୍ଟରଗୁଡ଼ିକ ସହିତ ପ୍ରତିକ୍ରିୟାରୁ ରକ୍ଷା କରିଥାଏ  ୧୯୯୮ରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଇନଫ୍ଲାଇକ୍ସିମାବ, ଏବଂ ଅଗଷ୍ଟ ୧୯୯୯ରେ ଯୁରୋପୀୟ ୟୁନିଅନରେ ଅନୁମୋଦନ କରାଯାଇଥିଲା । ବାୟୋସିମିଲାର ଗୁଡ଼ିକ ୨୦୧୩ରେ ୟୁରୋପ ୟୁନିଅନରେ, ଜାପାନରେ ୨୦୧୪ରେ ଏବଂ ଯୁକ୍ତରାଜ୍ୟରେ ୨୦୧୬ରେ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୦ ସୁଦ୍ଧା ୧୦୦ ମିଗ୍ରାର ମୂଲ୍ୟ ୩୭୭ ପାଉଣ୍ଡ ଥିଲା । ୨୦୨୦ ମସିହା ସୁଦ୍ଧା ଯୁକ୍ତରାଷ୍ଟ୍ରରେ ଏକ ବାୟୋସିମିଲାର ମୂଲ୍ୟ ୩୭୭ ପାଉଣ୍ଡ ଖର୍ଚ୍ଚ ହୋଇଥାଏ।
ଡେକ୍ସଟ୍ରୋପ୍ରୋପୋକ୍ସିଫେନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଡାରଭନ୍, ଓପିଓଏଡ଼ ଶ୍ରେଣୀର ଏକ ଯନ୍ତ୍ରଣା ନିବାରକ ଔଷଧ । ଏହା ଯନ୍ତ୍ରଣା ଲାଘବ ପାଇଁ ବ୍ୟବହୃତ ହୋଇଛି କିନ୍ତୁ ଏହାର ଉପକାରୀତାପାରାସେଟାମୋଲ  (ଏସିଟାମିନୋଫାଇନ୍) ସହିତ ସମାନ ଏବଂ ଆଇବୁପ୍ରୋଫେନଠାରୁ କମ୍ ଅଟେ  । ସମାନ ପରିମାଣର କୋଡିନର ଅଧା ଶକ୍ତି ଏହାର ଅଛି । ଏହା ପାଟିରେ ଦିଆଯାଏ । ଏହାର ପ୍ରଭାବର ଏକ ଘଣ୍ଟା ମଧ୍ୟରେ ଆରମ୍ଭ ହୁଏ ଏବଂ ୬ ଘଣ୍ଟା ପର୍ଯ୍ୟନ୍ତ ରହିପାରେ । ପାର୍ଶ୍ୱ ପ୍ରତିକ୍ରିୟାରେ ଅନିୟମିତ ହୃତ୍ ସ୍ପନ୍ଦନ, ଶ୍ୱାସକ୍ରିୟା ହାର ହ୍ରାସ, ଏବଂ ବାତ ଅନ୍ତର୍ଭୁକ୍ତ ହୋଇପାରେ । ଏହାର ଅପବ୍ୟବହାର ହେବାର ଆଶଙ୍କା ଅଧିକ ରହିଛି ଏବଂ ଐତିହାସିକ ଭାବରେ ଡ୍ରଗ୍ ଅପବ୍ୟବହାର ହେତୁ ମୃତ୍ୟୁର ଏହା ଏକ ସାଧାରଣ କାରଣ ଥିଲା । ନାଲୋକ୍‌ସୋନ ଯୋଗୁ ଏହାର ପ୍ରଭାବ ଓଲଟା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଆମେରିକାରେ ୧୯୫୭ ମସିହାରେ ପ୍ରଥମେ ଡେକ୍ସଟ୍ରୋପ୍ରୋପୋକ୍ସିଫେନ ଔଷଧ ଚିକିତ୍ସା ବ୍ୟବହାରରେ ଆସିଥିଲା ଏହା ପରେ ଆମେରିକା, କାନାଡା, ନ୍ୟୁଜିଲ୍ୟାଣ୍ଡ ଏବଂ ଭାରତର ବଜାରରୁ ଏହାକୁ ହଟାଇ ଦିଆଯାଇଥିଲା । ଅଷ୍ଟ୍ରେଲିଆରେ ଏପର୍ଯ୍ୟନ୍ତ ଏହା ଉପଲବ୍ଧ ଥିବାବେଳେ ୨୦୧୪ ସୁଦ୍ଧା ପ୍ରତିବନ୍ଧକ ରହିଛି । ଯୁକ୍ତରାଜ୍ୟରେ ଏହା ନୂତନ ରୋଗୀଙ୍କ ପାଇଁ ଉପଲବ୍ଧ ନୁହେଁ । ଏହା ସାଧାରଣତଃ ପାରାସିଟାମଲ୍ କିମ୍ବା ଆସ୍ପିରିନ୍ ସହିତ ଏକ ମିଶ୍ରଣ ଔଷଧ ଭାବରେ ବିକ୍ରି ହେଉଥିଲା ।
ମିଜୋ ଭାଷା ଭାରତର ଉତ୍ତର-ପୂର୍ବାଞ୍ଚଳରେ ଅବସ୍ଥିତ  'ମିଜୋରାମ'  ରାଜ୍ୟର ସରକାରୀ ଭାଷା ଅଟେ
ଲେଖା ଚାଲୁଅଛି ମାଛ ଘାଣ୍ଟ ଏକ ପାରମ୍ପାରିକ ଓଡ଼ିଆ ଖାଦ୍ୟ । ବେସର ବଟା  (ସୋରିଷ, ଜିରା, ପାନମଧୁରୀ, ନଡ଼ିଆ ଆଦି ମିଶାଇ ବାଟିବା କିମ୍ବା ସୋରିଷ, ରସୁଣ, ଜିରାକୁ ମିଶାଇ ବାଟିବା)ରେ ମାଛ ମିଶାଇ କରାଯାଇଥିବା ଏକ ତରକାରୀ  । ମାଛ ବେସର ଝୋଳ ଭଳି ପାଣିଆ ନହୋଇ ବହଳିଆ ହୋଇଥାଏ । ତିଆରି କରିବାପାଇଁ ଉପାଦାନ   ମାଛ  (ମୁଣ୍ଡ) - ୫୦୦ ଗ୍ରାମ  ।   ଆଳୁ - ୫ ଟା ।   ପିଆଜ - ୧ ଟା ।   ରସୁଣ ପାଖୁଡା - ୬ ଟା ।   - 2 .   - 6 .   - 1 .   - 1 .   - 2 .   - 2 .   - 2 .   - 1/2 .   & - . ପ୍ରକାର ଭେଦ ମାଛ ବେସର ବଟାରେ ବ୍ୟବହୃତ ଉପାଦାନକୁ ନେଇ ବେସର ମୁଖ୍ୟତଃ ଦୁଇପ୍ରକାରର । ପ୍ରଥମଟି ସୋରିଷ, ଜିରା, ପାନମଧୁରୀ, ନଡ଼ିଆ ଆଦି ମିଶାଇ ବଟାଯାଇଥିବା ବେସର ବଟା ପଡ଼ିହୁଏ । ଦ୍ୱିତୀୟ ପ୍ରକାରର ବେସର ସୋରିଷ, ରସୁଣ, ଜିରା ଆଦିକୁ ମିଶାଇ ବାଟି କରାଯାଇଥାଏ । ଏହା ସାଧାରଣତଃ ଘରେ ଓ ଭୋଜି ଆଦିରେ ରନ୍ଧାଯାଇଥାଏ । ମାଛ ବେସର ଓ ଛତୁ ବେସର ଆଦିରେ ଆମ୍ବୁଲ ଓ ଏହି ପ୍ରକାର ବେସର ବଟା ଦେଇ ରନ୍ଧାଯାଏ ।
ନର୍ଲା  (କ୍ରମିକ ସଂଖ୍ୟା: ୮୧) କଳାହାଣ୍ଡି ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ନର୍ଲା ବ୍ଳକ, କର୍ଲାମୁଣ୍ଡା ବ୍ଳକ, ମଦନପୁର-ରାମପୁର ବ୍ଳକ ଓ କେସିଙ୍ଗା ବ୍ଳକର ୯ଟି ଗ୍ରାମ ପଞ୍ଚାୟତ  ବେଲଖଣ୍ଡି, ତୁଣ୍ଡଳା, ତୁର୍ଲାଖମନ୍, ସିର୍ଜାପାଲି, କନ୍ତେଶିର, କଶ୍ରୁପଡା, ପରଲସିଙ୍ଗା, ହାତୀଖୋଜ୍, ନୁନମାଠ   । ଗତ ୨୦୨୪ ଓଡ଼ିଶା ବିଧାନସଭା ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ମନୋରମା ମହାନ୍ତି ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜାତୀୟ କଂଗ୍ରେସର ପାର୍ଥୀ ଭକ୍ତ ଚରଣ ଦାସଙ୍କଠାରୁ ୫,୨୦୫ ଖଣ୍ଡ ଭୋଟ ଅଧିକ ଭୋଟ ପାଇ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଧନେଶ୍ୱର ମାଝୀ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଜଗନ୍ନାଥ ପଟ୍ଟନାୟକଙ୍କଠାରୁ ୧୫୭୬୮ ଖଣ୍ଡ ଅଧିକ ଭୋଟ୍ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଭୂପିନ୍ଦର ସିଂହ, ଭାରତୀୟ ଜନତା ପାର୍ଟି ପ୍ରାର୍ଥୀ ଶ୍ରୀକାନ୍ତ ହୋତାଙ୍କଠାରୁ ୨୭,୫୧୨ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ନିର୍ବାଚିତ ବିଧାୟକଗଣ ୧୯୬୭ରୁ ୨୦୨୪ ମଧ୍ୟରେ ମୋଟ ୧୪ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ଅଦିତ ଅଶୋକ  (ଜନ୍ମ ୨୯ ମାର୍ଚ୍ଚ ୧୯୯୮) ଜଣେ ଭାରତୀୟ ପେଶାଦାର ଗଲ୍ଫ ଖେଳାଳି  । ସେ ୨୦୧୬ ଗ୍ରୀଷ୍ମ ଅଲିମ୍ପିକ୍ସ ଓ ୨୦୨୦ ଟୋକିଓ ଅଲିମ୍ପିକରେ ଭାରତକୁ ପ୍ରତିନିଧିତ୍ୱ କରିଥିଲେ । ୨୦୨୦ ଟୋକିଓ ଅଲିମ୍ପିକରେ ସେ ୪ର୍ଥ ସ୍ଥାନରେ ରହିଥିଲେ । ସେ ୟୁରୋପରେ ଅନୁଷ୍ଠିତ ହେଉଥିବା ମହିଳା ୟୁରୋପିୟାନ ଟୁର ଓ ଆମେରିକାର ଲେଡିଜ ପ୍ରଫେସନାଲ ଗଲ୍ପ ଟୁର ଭାଗ ନିଅନ୍ତି । ବ୍ୟକ୍ତିଗତ ଜୀବନ ଅଦିତି ୧୯୯୮ ମସିହାରେ ବେଙ୍ଗାଳୁରୁଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ପଣ୍ଡିତ ଗୁଡ୍ଲମଣି ଅଶୋକ ଓ ମାତାଙ୍କ ନାମ ଗୁଡ୍ଲମଣି ମହେଶ୍ୱରୀ । ୨୦୧୬ ମସିହାରେ ସେ ବେଙ୍ଗାଳୁରୁର ଫ୍ରାଙ୍କ ଆନ୍ଥୋନୀ ପବ୍ଲିକ ସ୍କୁଲରୁ ନିଜ ବିଦ୍ୟାଳୟ ଶିକ୍ଷା ସମାପ୍ତ କରିଥିଲେ । ୫ ବର୍ଷ ବୟସରୁ ସେ ଗଲ୍ଫ ଖେଳ ପ୍ରତି ଆଗ୍ରହ ଦେଖାଇଥିଲେ ଓ ତାଙ୍କ ପିତା ତାଙ୍କୁ କର୍ଣ୍ଣାଟକ ଗଲ୍ପ ଆସୋସିଏସନକୁ ନେଇ ତାଙ୍କର ପ୍ରଶିକ୍ଷଣ ଆରମ୍ଭ କରାଇଥିଲେ । ୨୦୧୬ ରିଓ ଅଲିମ୍ପିକରେ ତାଙ୍କ ପିତା ଓ ୨୦୨୦ ଟୋକିଓ ଅଲିମ୍ପିକରେ ତାଙ୍କ ମାତା ତାଙ୍କର କ୍ୟାଡି ରହିଥିଲେ । ଖେଳ ଜୀବନ ଅଦିତି ୧୨ବର୍ଷ ବୟସରେ ଏସିଆ ପାସିଫିକ ଇନଭାଇଟେସନ ଟୁର୍ଣ୍ଣାମେଣ୍ଟ ଖେଳିଥିଲେ । ୧୩ ବର୍ଷ ବୟସରେ ସେ ଗୋଟିଏ ପ୍ରତିଯୋଗିତାରେ ପ୍ରଥମ ଥର ପାଇଁ ବିଜୟୀ ହୋଇଥିଲେ । ୨୦୧୨,୨୦୧୩ ଓ ୨୦୧୪ ବର୍ଷ ପାଇଁ ସେ କ୍ରମାଗତ ଭାବରେ ଭାରତର ଜୁନିୟର ଗଲ୍ଫ ଚାମ୍ପିୟନ ହୋଇଥିଲେ । ୨୦୧୬ରେ ସେ ଜଣେ ପେଶାଦାର ଗଲ୍ଫ ଖେଳାଳିରେ ପରିଗଣିତ ହୋଇଥିଲେ । ୨୦୧୬ ମସିହାରେ ଅଦିତି ପ୍ରଥମ ଭାରତୀୟ ଭାବରେ ଲାଲା ଆଇଚା ସ୍କୁଲ ଟୁର ପ୍ରତିଯୋଗିତା ଜିତିବା ପରେ ଲେଡିଜ ୟୁରୋପିୟାନ ଟୁର ପାଇଁ ଯୋଗ୍ୟତା ଅର୍ଜନ କରିଥିଲେ । ଲେଡିଜ ୟୁରୋପିୟାନ ଟୁରରେ ତାଙ୍କୁ ରୁକି ଅଫ ଦ ଇଅର ସମ୍ମାନ ପ୍ରାପ୍ତ ହୋଇଥିଲା । ୨୦୧୬ରେ ହିଁ ସେ ହିରୋ ଓମେନ୍ସ ଇଣ୍ଡିଆନ ଓପନ ଓ କତାର ଲେଡିଜ ଓପନ ପ୍ରତିଯୋଗିତାରେ ବିଜୟୀ ହୋଇଥିଲେ । ୨୦୧୭ରେ ସେ ପ୍ରଥମ ଭାରତୀୟ ଭାବରେ ଲେଡିଜ ପ୍ରଫେସନାଲ ଗଲ୍ପ ଟୁରରେ ଅଂଶଗ୍ରହଣ କରି ପାରିଥିଲେ । ୨୦୧୮ରେ ସେ ଦୁଇଟି ଟୁରରେ ଶ୍ରେଷ୍ଠ ୧୦ଜଣଙ୍କ ମଧ୍ୟରେ ରହିଥିଲେ । ୨୦୧୯ରେ ମଧ୍ୟ ଲେଡିଜ ୟୁରୋପିୟାନ ଟୁରରେ ସେ ଶ୍ରେଷ୍ଠ ୨ଜଣଙ୍କ ମଧ୍ୟରେ ରହିଥିଲେ । ୨୦୨୦ ଟୋକିଓ ଅଲିମ୍ପିକରେ ସେ ୪ଥ ସ୍ଥାନରେ ରହି, ଅଳ୍ପକେ ବ୍ରୋଞ୍ଜ ମେଡ଼ାଲରୁ ବଞ୍ଚିତ ହୋଇଥିଲେ । କିନ୍ତୁ ବିଶ୍ୱ ରାଙ୍କ ୨୦୦ରେ ଥାଇ ଅଲିମ୍ପିକରେ ୪ଥ ସ୍ଥାନରେ ରହିଥିବାରୁ ସେ ପ୍ରଂଶସିତ ହୋଇଥିଲେ ।
ବରି ସଙ୍ଗତ ,ହଲେବଜାର , ବିହାର , ଏକା ହିନ୍ଦୁ ସଙ୍ଗତ । ଏହା ଭାରତୀୟ ରାଜ୍ୟ ବିହାରର ହାଜିପୁରଠାରେ ରହିଛି । ଏହି ସ୍ଥଳ ଅତି ପ୍ରାଚୀନ କାଳରେ ନିର୍ମିତ ହେଇଥିଲା । ଏହି ପବିତ୍ର ସ୍ଥଳୀକୁ ପ୍ରାଚୀନ କାଳରୁ ଅନେକ ହିନ୍ଦୁ ଧର୍ମଗୁରୁ ଓ ଧାର୍ମିକ ବ୍ୟକ୍ତି ଆସୁଥିଲେ ଓ ବର୍ତ୍ତମାନ ମଧ୍ୟ ଅନେକ ଭକ୍ତ ଆସି ଏଠାରେ ଉପାସନା କରିଥାନ୍ତି । ବୈଶାଳୀ / ହାଜୀ ପୁରର ବରି ସଙ୍ଗତ ସଙ୍ଗତ କଣ ? ସଙ୍ଗତ ଏକା ହିନ୍ଦୁ ଶବ୍ଦ , ଏହା ସଂସ୍କୃତର  "ସଂଘ" ରୁ ଆଦୃତ । ସନାତନ ଧର୍ମରେ  " ସଙ୍ଗତ"  ସ୍ୱତନ୍ତ୍ର ଅର୍ଥ ରଖିଥାଏ । ଗୁରୁଙ୍କ ଉପସ୍ଥିତିରେ ଅନେକ ଲୋକଙ୍କ ସମାବେଶକୁ ସଙ୍ଗତ କୁହାଯାଇଥାଏ । ଏଠି ପାଇଁ ଏକା ଆବାସ ନିର୍ମାଣ କରାଯାଇଥାଏ । ସଙ୍ଗତର ତାପ୍ତର୍ଜ୍ୟ ବର୍ତ୍ତମାନ ମଧ୍ୟ ଭଗବାନ ରାମା ଓ ଭଗବାନ କୃଷ୍ଣଙ୍କ ଅନେକ ଭକ୍ତ ଏହି ପବିତ୍ର ସ୍ଥାନକୁ ରେଳ ବା ସଡକ ପଥରେ ଆସି ଶାନ୍ତିର ସହ ରହିଥାନ୍ତି ।